open-index/open-wikipedia-markdown huggingface dataset:
ရှီထရာရာမမဟာဝိဟာရ

**ရှီထရာရာမမဟာဝိဟာရ** (**ကီကိရိဒီနိယ ပန်ဆလာ** ဟုလည်း သိကြ) () သည် သီရိလင်္ကာနိုင်ငံ၊ မိုရတုဝမြို့ ( Moratuwa) တွင်တည်ရှိသည့် သမိုင်းဝင်ဗုဒ္ဓဘာသာကျောင်းတော်တစ်ခု ဖြစ်သည်။ ၎င်းသည် ကိုလမ်ဘို - ဂယ်လီလမ်းမကြီး (A2) ပေါ်ရှိ ကတုဘဒ်ဒလမ်းဆုံမှ ခန့်မှန်းခြေ ၁.၂ ကီလိုမီတာ (၀.၇၅ မိုင်) အကွာ လက်ရှပသိယဒေသတွင် တည်ရှိသည်။ သီရိလင်္ကာအစိုးရက ဤကျောင်းတော်ကို ရှေးဟောင်းသုတေသနနယ်မြေတစ်ခုအဖြစ် သတ်မှတ်ခဲ့သည်။

## ကျောင်းတော်
ကျောင်းတော်ကို ၁၈၂၉ ခုနှစ်တွင် ခေါင်းဆောင်အကြီးအကဲရဟန်းဖြစ်သည့် Ven. Weligama Sri Sumanatissa Thero က လက်ရှပသိယတွင် တည်ဆောက်ခဲ့သည်။ ထိုကာလအတွင်း၌ သူသည် ဆရနပလမဟာဝိဟာရတွင် သီတင်းသုံးခဲ့သည်။ ကျောင်းတော်တွင် သက်တမ်းကြာမြင့်ပြီဖြစ်သည့် ဘုရားကျောင်းဆောင်များ၊ ဆီးမမလကယနှင့် ရဟန်းများသီတင်းသုံးရာနေရာများ စသည့်တို့တည်ရှိပြီး ရှေးဟောင်းသုတေသနကို စိတ်ဝင်စားသူများအကြား ထင်ရှားသည့်နေရာတစ်ခု ဖြစ်သည်။ သက်တမ်းကြာပြီဖြစ်သည့် အောက်ခံပလ္လင်သည် ကျောက်တုံးဖြင့်ရုပ်ပွားတော်သည် Kandyan ခေတ်ကာလလက်ရာကို ဖော်ပြနေပြီး အထူးစိတ်ဝင်စားမှုခံရသည်။ သို့သော်လည်း ၎င်း၏ မူလအသွင်အပြင်များသည် ၂၀၁၂ ခုနှစ်တွင် ပြန်လည်ပြုပြင်မွမ်းမံမှုလုပ်ငန်းများ လုပ်ဆောင်ခဲ့ရာတွင် ပြောင်းလဲသွားခဲ့ရသည်။ ကျောင်းတော်ရှိ အထပ်နှစ်ထပ်ပါဝင်သည့် ဆီးမမလကယ အဆောက်အဦသည် ဒုတိယကမ္ဘာစစ်ကာလအတွင်းက ဗိသုကာလက်ရာများလည်း ပါဝင်ဖွဲ့စည်းထားသည်။ ဤအဆောက်အဦတွင် နိုင်ငံရှိ အခြားသောဗုဒ္ဓဘာသာကျောင်းတော်များနှင့်မတူညီသည့် ရှားပါးကွဲပြားသည့် လက်ရာများကို မြင်တွေ့ရသည်။ ဤသည်ကပင် ကွဲပြားသည့် ခရီးသွားနေရာတစ်ခုကို ဖြစ်စေသည်။ ကျောင်းတော်ရှိ စာကြည့်တိုက်တွင် အဖိုးထိုက်တန်သည့်များစွာသော ထန်းရွက်ဖြင့်မှတ်တမ်းတင်ထားသည့် တိပိဋကစာအုပ်များနှင့် အခြားသော ရှေးဟောင်းစာပေများကိုလည်း ထိန်းသိမ်းထားသည်။

## ပြင်ပလင့်များ
*The description board of the Kshetrarama Vihara, erected by Archaeological Department

## ကိုးကား
ကဏ္ဍ:သီရိလင်္ကာနိုင်ငံမှ စေတီပုထိုးနှင့် ဘုရားကျောင်းများ
ဂရီဂိုရီကန်လေယာဉ်ကွင်း

**ဂရီဂိုရီကန်လေယာဉ်ကွင်း**  သည် သီရိလင်္ကာနိုင်ငံ၊ နုဝရ အဲလိယ (Nuwara Eliya) မြို့အနီးရှိ ဂရီဂိုရီကန်တွင် တည်ရှိသည့် ပင်လယ်လေယာဉ်များအသုံးပြုသည့် ရေပေါ်လေယာဉ်ကွင်းတစ်ခု ဖြစ်သည်။

## လေကြောင်းလိုင်းနှင့် ဆိုက်ရောက်ရာနေရာ
## ကိုးကား
ကဏ္ဍ:သီရိလင်္ကာနိုင်ငံရှိ လေဆိပ်များ
လန်ကာဆေးရုံ

**လန်ကာဆေးရုံ** (ယခင် - **သီရိလင်္ကာ အပိုလိုဆေးရုံ**) သည် သီရိလင်္ကာနိုင်ငံရှိ တတိယအဆင့်ရှိ အထူးကျန်းမာရေးစောင့်ရှောက်မှုပေးနေသည့် ဆေးရုံတစ်ခု ဖြစ်သည်။ ၎င်းသည် နိုင်ငံတွင် အကြီးဆုံးဆေးရုံတစ်ခု ဖြစ်သည်။ သီရိလင်္ကာအာမခံကော်ပိုရေးရှင်း၏ လက်အောက်ရှိ ဆေးရုံတစ်ခု ဖြစ်သည်။ ဆေးရုံကို ယခင်က အပိုလိုဆေးရုံများက ပိုင်ဆိုင်သည်။ အိန္ဒိယနိုင်ငံမှ Dr. Pratap C. Reddy က တည်ထောင်ခဲ့သည်။ ကိုလံဘိုမြို့မှ အပြည်ပြည်ဆိုင်ရာလေဆိပ်သို့တိုက်ရိုက်သွားသည့်လမ်းဖြစ်သည့် Elvitigala Mawatha လမ်းပေါ်တွင် (ဤလမ်းကို ပုံမှန်လမ်း ဟုလည်း ခေါ်) တည်ရှိသည်။ ဆေးရုံသို့ ကိုလံဘိုမြို့လယ်မှ မိနစ်အနည်းငယ်မောင်းရုံဖြင့် ရောက်နိုင်သည်။ ၂၀၀၂ ခုနှစ်အတွင် အိန္ဒိယအပိုလိုဆေးရုံ၏ ဆေးရုံခွဲတစ်ခုအဖြစ် လွှဲအပ်ရယူထားသည်။ ၂၀၀၆ ခုနှစ်တွင် သီရိလင်္ကာအာမခံက ဆေးရုံကို ပြန်လည်လွှဲပြောင်းရယူခဲ့သည်။ ၂၀၀၉ ခုနှစ်တွင် အပိုလိုဆေးရုံနှင့် သဘောတူထားသည့် လိုင်စင်နှင့် ဝန်ဆောင်မှုလုပ်ငန်းများကို ရပ်တန့်ခဲ့ပြီးနောက်တွင် ဆေးရုံကို လန်ကာဆေးရုံဟု အမည်ပြောင်းလဲခဲ့သည်။

ဆေးရုံတွင် ခုတင် ၃၅၀ တည်ရှိသည်။ အဓိကကျန်းမာရေးစောင့်ရှောက်မှုလေးခုဖြစ်သည် (ဆေးဝါး၊ နှလုံး၊ ကျောက်ကပ်နှင့် ကလေးသူငယ်) စသည်တို့ကို အထူးကုသလျက်ရှိသည်။ ကုသစောင့်ရှောက်မှုဌာနများကို သီးခြားအခန်းများ သို့မဟုတ် သီးသန့်ခန်း ထားရှိပြီး တစ်ခန်းချင်းစီးတွင် ခုတင် ၆ ခုရှိသည်။ 

## ပြင်ပလင့်များ
* 

## ကိုးကား
ကဏ္ဍ:သီရိလင်္ကာနိုင်ငံရှိ ဆေးရုံများ
လွတ်လပ်ရေးပလာဇာ၊ ကိုလံဘို

**လွတ်လပ်ရေးပလာဇာ၊ ကိုလံဘို** သည် သီရိလင်္ကာနိုင်ငံတွင် တည်ရှိသည့် ဈေးဝယ်စင်တာတစ်ခု ဖြစ်သည်။ ကိုလံဘိုမြို့၊ ကိုလုပိတိယ ဆင်ခြေဖုံးအရပ်တွင် တည်ရှိသည်။ ပြည်တွင်းနှင့် နိုင်ငံခြားဖြစ် အမှတ်တံဆိပ်များကို ရောင်းချသည်။ ၁၉၈၀ ခုနှစ် အစောပိုင်းတွင် တည်ဆောက်ခဲ့ပြီး ဤအဆောက်အဦသည် သီရိလင်္ကာရှိ သက်တမ်းအကြာဆုံးနှင့် အထင်ကရဈေးဝယ်ရာနေရာတစ်ခု ဖြစ်သည်။ ၁၉၈၀ ခုနှစ်တွင် Chitra Weddikkara  သည် ထိုအဆောက်အဦတည်ဆောက်မှုအတွက် အရေအတွက်စစ်ဆေးမှုများ လုပ်ဆောင်ခဲ့သည်။

အဝတ်များ၊ အရုပ်များ၊ ဝိုင်များ၊ အစားအစာများ၊ အသုံးအဆောင်ပစ္စည်းများနှင့် လက်ဝတ်ရတနာများ စသည်တို့ကို ရောင်းချနေသည်။ ၁၉၈၅ ခုနှစ်တွင် ကျော်ကြားသည့် လက်ဖက်ရန်တံဆိပ်တစ်ခုဖြစ်သည့် Mlesna ကို ပထမဆုံး ဖွင့်ခဲ့သည်။ တနင်္ဂနွေမှ လွဲ၍ အခြားနေ့များတွင် ဈေးဝယ်စင်တာကို ဖွင့်လှစ်ထားရှိသည်။

## ကိုးကား
ကဏ္ဍ:သီရိလင်္ကာနိုင်ငံရှိ အဆောက်အအုံများ
သုဖာနဗုရီ

**သုဖာနဗုရီ** (Suphanburi ,) သည် ထိုင်းနိုင်ငံရှိ မြို့ဖြစ်သည်။.

## ကိုးကား
လိုဗမဟပယ

**လိုဗမဟပယ** သည် သီရိလင်္ကာနိုင်ငံ၊ အနုရာဒပူရမြို့ဟောင်းတွင် တည်ရှိသည့် အဆောက်အဦတစ်ခု ဖြစ်သည်။ မဟာစေတီတော်နှင့် သီရိမဟာဗောဓိအကြားတွင် တည်ရှိသည်။ ၎င်းနေရာကို ကြေးဝါနန်းတော် သို့မဟုတ် Lohaprasadaya ဟုလည်း သိကြသည်။  ထိုနေရာရှိ အမိုးမျာသည် ကြေးဝါတိုင်များဖြင့် ပြုလုပ်ထားသည်။

ရှေးခေတ်အချိန်တုန်းက အဆောက်အဦတွင် ဆွမ်းစားကျောင်းဆောင်နှင့် ရဟန်းများ ဥပုသ်ဆောက်တည်ရာအိမ်များ ပါဝင်သည်။ ထို့အပြင် ရဟန်းများ စုဝေးရာ နေရာဖြစ်သည့် Simamalake လည်း ပါဝင်သည်။ ထင်ရှားသည့် Lohaprasada ကို ဘုရင် ဒုဋ္ဌဂါမဏိက တည်ဆောက်ခဲ့သည်။ ထိုအဆောက်အဦ၏ မျက်နှာပြင်တစ်ဖက်သည် အလျား ၄၀၀ ပေ (၁၂၀ မီတာ) ရှိသည်။ အတန်းတစ်ခု၌ ကျောက်တိုင်ပေါင်း ၄၀ ပါဝင်ပြီး၊ စုစုပေါင်း အတန်း ၄၀ ရှိသည့်အတွက် ကျောက်တိုင် ၁၆၀၀ ဖြင့် တည်ဆောက်ထားသည်။ Lovamahapaya ကို ကျောက်ခတ်သန္တာများ၊ အဖိုးထိုက်သည့် ကျောက်တုံးများ စသည်တို့ဖြင့် ပြင်ဆင်ထားခဲ့သည်ဟု ဆိုကြသည်။ တည်ဆောက်ရန် အစီအစဉ်ကို နိဗ္ဗာန်မှ ယူဆောက်ခဲ့ကာ တည်ဆောက်မှုသည် ၆ နှစ် ကြာမြင့်သည်ဟု ယုံကြည်ရသည်။ ဘုရင် Saddhatissa လက်ထက်တွင် ဤအဆောက်အဦသည် လုံးဝဖျက်ဆီးခြင်း ခံခဲ့ရသည်။

မြင့်မားသည့် အဆောက်အဦများ ဖြစ်ကြသော်လည်း လိုဗမဟပယသည် 155BC နှင့် 993AD  ကြားကာလ ထောင်စုနှစ်တစ်ခုကျော်ကြာအောင် ကျွန်းပေါ်တွင် အရှည်ဆုံးသော အဆောက်အဦ ဖြစ်ခဲ့သည်။ လက်ရှိပြသထားသည့် သေးငယ်သည့်အဆောက်အဦကို မကြာသေးခင်က တည်ဆောက်ထားပြီး ထိုနေရာသည် ယခုတိုင်အောင်ပင် မဟာဝိဟာရ၏ ဥပုသ်ဆောက်တည်ရာ ကျောင်းဆောင် ဖြစ်ခဲ့သည်။

## ကိုးကား
ကဏ္ဍ:သီရိလင်္ကာနိုင်ငံရှိ လည်ပတ်စရာနေရာများ
စိန့်လုချတ်ကျောင်း

**စိန့်လုချတ်ကျောင်း** သည် သီရိလင်္ကာနိုင်ငံ၊ ကိုလံဘိုမြို့၏ ဆင်ခြေဖုံးနေရာတစ်ခုဖြစ်သည့် ပိလိယန်ဒလ၏ အလယ်တွင် တည်ရှိသည်။ ခရစ်ယာန်ချတ်ကျောင်းတစ်ခု ဖြစ်သည်။

မမ်ပီမူလတန်းကျောင်းသည်လည်း ထိုနေရာ၌ပင် တည်ရှိသည်။ ဤစာသင်ကျောင်းသည် ချတ်ကျောင်း၏ လူမှုရေးအကျိုးပြုလုပ်ငန်း လုပ်ဆောင်မှုတစ်ခု ဖြစ်သည်။ ၁၉၆၂ ခုနှစ်တွင် အစိုးရသည် ချတ်စာသင်ကျောင်းများကို လွှဲယူခဲ့သည်။ ချတ်ကျောင်းက ပိုင်ဆိုင်သည့် မြေနေရာများနှင့်အတူတူ သာသနာပြုအဆောက်အဦကိုလည်း ရယူခဲ့သည်။

## ကိုးကား
* The Official web page on the diocesan website

ကဏ္ဍ:သီရိလင်္ကာနိုင်ငံရှိ ချတ်ကျောင်းများ
တီကိုဂျက်ဖနာစီးတီးဟိုတယ်

**တီကိုဂျက်ဖနာစီးတီးဟိုတယ်** (**တီကိုဟိုတယ်**) သည် သီရိလင်္ကာနိုင်ငံမြောက်ပိုင်း၊ ဂျက်ဖနာမြို့တွင် တည်ရှိသည့် ဟိုတယ်တစ်ခု ဖြစ်သည်။ လေးထပ်အဆောက်အဦဖြစ်ကာ အခန်း ၄၂ ခန်းပါဝင်သည်။ ဂျက်ဖနာခံတပ်အနီး၊ K.K.S လမ်းပေါ် မြို့၏ အချက်အချာကျသည့်နေရာတွင် တည်ရှိသည်။ ဗြိတိန်အိမ်ခြံမြေဆောက်လုပ်ရေးသမား Thilak T. Thilagaraj က ပိုင်ဆိုင်သည်။ ဟိုတယ်ကို ၂၀၁၀ ခုနှစ်၊ နိုဝင်ဘာလတွင် ဖွင့်လှစ်ခဲ့သည်။ Owned by British property developer Thilak T. Thilagaraj, the hotel opened in November 2010. ဟိုတယ်ကို ရင်းနှီးမြှုပ်နှံရေးအဖွဲ့၏ ထောက်ပံ့မှုဖြင့် တည်ဆောက်ခဲ့သည်။

## ကိုးကား
ကဏ္ဍ:သီရိလင်္ကာနိုင်ငံရှိ ဟိုတယ်များ
စူဠာမဏိစေတီ၊ ကျောက်မဲ

**စူဠာမဏိစေတီ**သည် ရှမ်းပြည်နယ်မြောက်ပိုင်း၊ ကျောက်မဲမြို့၊ ၂ ရပ်ကွက်၊ စိန်ကျောက်တောင် ကျောင်းဝင်း၌ တည်ရှိသည်။

## ထီးတော်မြေခ
၂၀၂၁ မေ ၂၄ နံနက် ၁ နာရီ ၄၀ မိနစ်တွင် စေတီတော် မိုးကြိုးထိမှန်ရာ၊ ထီးတော် မြေခသည်။

## ကိုးကား
ကဏ္ဍ:ရှမ်းပြည်နယ်ရှိ စေတီပုထိုးများ
ထရင်ကွန်မလီးဆေးရုံ

**ထရင်ကွန်မလီးဆေးရုံ** သည် သီရိလင်္ကာနိုင်ငံ၊ ထရင်ကွန်မလီးမြို့တော်တွင်တည်ရှိသည့် ဆေးရုံတစ်ခု ဖြစ်သည်။ ထရင်ကွန်မလီးခရိုင်၌ ဦးဆောင်ဆေးရုံတစ်ခု ဖြစ်ကာ ထရင်ကွန်မလီး စီရင်စုအစိုးရက ထိန်းချုပ်ထားသည်။ ၂၀၁၀ ခုနှစ်တွင် ဆေးရုံ၌ ခုတင် ၃၇၉ ခု ရှိသည်။ တစ်ခါတရံ ဤဆေးရုံကို "ထရင်ကွန်မလီးအထွေထွေဆေးရုံ" သို့မဟုတ် "ထရင်ကွန်မလီးခရိုင်အထွေထွေဆေးရုံ" စသဖြင့်လည်း ခေါ်ကြသည်။

## ကိုးကား
ကဏ္ဍ:သီရိလင်္ကာနိုင်ငံရှိ ဆေးရုံများ
ထရွိုင်ပြတိုက်

**ထရွိုင်ပြတိုက်** ( or *Truva Müzesi* ; ) သည် တူရကီနိုင်ငံ အနောက်မြောက်ပိုင်း ရှေးဟောင်း ထရွိုင်မြို့၏ ရှေးဟောင်းသုတေသနနယ်မြအနီးတွင် တည်ရှိသော ရှေးဟောင်းသုတေသနပြတိုက်တစ်ခုဖြစ်သည်။ ၂၀၁၈ တွင် ဖွင့်လှစ်ခဲ့ကာ ခေတ်ပေါ်ဗိသုကာအဆောက်အဦ တစ်ခုဖြစ်ပြီး ဌာနစိတ်ခုနှစ်ခုရှိသည်။ ထရွိုင်မြို့၊ မြို့တဝိုက်နှင့် အနီးနားရှိ ကျွန်းများမှ ရှေးဟောင်းမြို့အချို့က သမိုင်းဝင်အနုပညာလက်ရာပစ္စည်းများကို ပြသထားရှိသည်။

## ကိုးကား
ကဏ္ဍ:တူရကီနိုင်ငံရှိ လည်ပတ်စရာနေရာများ
ကတ်တမ်ပိုကုန

**ကတ်တမ်ပိုကုန** သည် သီရိလင်္ကာနိုင်ငံရှိ အကောင်းဆုံးသော စံနမူနာပြ ရှေးဟောင်းရေချိုးကန်တစ်ခု ဖြစ်သည်။ ၎င်းကန်နှစ်ခုကို ကတ်တမ်ပိုကုန (အမြွှာကန်များ) ဟု ဆိုကြသည်။ ဤကန်တစ်စုံကို အနုရာဒပူရခေတ်ကာလက သီရိလင်္ကာတို့ တည်ဆောက်ခဲ့သည်ဟု ဆိုကြသည်။ ဤရေကန်သည် ရှေးခေတ်ကာလ သီရိလင်္ကာတို့၏ ဗိသုကာနှင့် အနုပညာဖန်တီးမှုကို နားလညတ်မှုနှင့် ရေစနစ်ဆိုင်ရာအင်ဂျင်နီယာအတတ်ပညာနယ်ပယ်တွင် အဆင့်အတန်းတစ်ခုအထိ ရောက်ရှိနေသည်ကို ဖော်ပြသည်ဟု ယူဆကြသည်။

## အတိုင်းအတာများ
ဥယျဉ်သည် မြင်ကွင်းကျယ်အနေအထားဖြစ်ပြီး ၎င်းကို ၁၈ပေခွဲရှည်သည့် ကန်နှစ်ခုဖြင့် ကန့်သတ်ခွဲခြားထားသည်။ ကန်အကြီးသည် ၁၃၂ ပေ x ၅၁ ပေ ရှိကာ၊ ကန်အသေးသည် ၉၁ ပေ x ၅၁ ပေ ရှိသည်။ ကန်နှစ်ခု၏ အနက်မှာ ကန်အသေးသည် ၁၄ ပေ၊ ကန်အကြီးသည် ၁၈ ပေ အသီးသီး ရှိကြသည်။

## တည်ဆောက်မှု
ကန်များ၏ မျက်နှာပြင်များသည် နှမ်းဖက်ကျောက်ပြားများဖြင့် ပြုလုပ်ထားပြီး အောက်ခြေနှင့် ဘေးဘက်များတွင်လည်း ပါဝင်သည်။ ထို့အပြင် ကန်ပတ်လည်ရှိ နေရာကိုလည်း နံရံများဖြင့် ကာရံထားသည်။ ကန်၏ ဘေးဘက်အဆုံးနှစ်ခုစလုံးတွင် ပန်ကလ၊ အိုးများနှင့် အလိမ်ပုံဒီဇိုင်းများဖြင့် အလှဆင်ထားသည့် လှေကားများကို မြင်တွေ့ရသည်။ ကန်ဘောင်များသည် ရဟန်းများ အိုးများနှင့် မီးဖိုချောင်သုံးပစ္စည်းများ အသုံးပြုကာရေးချိုးနိုင် လုပ်ဆောင်ထားသည်။ ကန်အတွင်းသို့ ရေသွင်းရာတွင် ရေမသွင်းမီ ရေကို စစ်ပြီးမှ ရေသွင်းမြောင်းမှတစ်ဆင့် သွင်းသည်။ Dr. Senarath Paranavithana သည် ဤရေကန်ကို ပြန်လည်ပြင်ဆင်မှုလုပ်ငန်းများ ဆောင်ရွက်ရာတွင် တက်ကြွစွာပါဝင်ခဲ့သည်။ ထိုသို့ပြင်ဆင်စဉ်က ငါး၊ ခရု၊ ကဏန်းနှင့် ကနေသည့်အမျိုးသမီးရုပ်ပုံများကို အောက်ခြေတွင်တွေ့ရှိခဲ့ရသည်။

## ပြင်ပလင့်များ
* Discover Sri lanka - More information & images about Kuttam Pokuna
* ''This page incorporates content from  Dr. Rohan Hettiarachchi's http://www.lankalibrary.com/  used with permission of website owner.''

## ကိုးကား
ကဏ္ဍ:သီရိလင်္ကာနိုင်ငံရှိ ရေကန်များ
ထရင်ကွန်မလီးဘူတာ

**ထရင်ကွန်မလီးဘူတာ** သည် သီရိလင်္ကာနိုင်ငံအရှေ့ပိုင်း၊ ထရင်ကွန်မလီးမြို့တွင် တည်ရှိသည့်ဘူတာတစ်ခု ဖြစ်သည်။ သီရိလင်္ကာမီးရထား၊ ပြည်နယ်ပိုင်ရထားလုပ်ဆောင်ရေးက ပိုင်ဆိုင်သည်။ ထရင်ကွန်မလီးလိုင်းပေါ်ရှိ ခရီးဆုံးဘူတာဖြစ်ကာ ကိုလံဘိုမြို့နှင့် ထရင်ကွန်မလီးခရိုင်ကို ချိတ်ဆက်ပေးသည်။

## ဝန်ဆောင်မှုများ
ထရင်ကွန်မလီးဘူတာမှ မြို့ပြရထားလုပ်ဆောင်ရေးများသည် ထရင်ကွန်မလီးနှင့် ကိုလံဘိုမြို့ခံတပ်ဘူတာနှင့် အခြားဘူတာများ၊ ဘတ်တိကလိုအာဘူတာ၊ မြောက်ပိုင်းနှင့် အဓိကလိုင်းများ စသည်တို့ကို ဆက်သွယ်ပေးထားသည်။ ထရင်ကွန်မလီးရှိ ရထားဘတ်စကားများသည်လည်း ပြေးဆွဲလျက်ရှိကာ အရှေ့ပိုင်းစီရှင်စုနယ်ရှိ ဝန်ဆောင်မှုများကို ထောက်ပံ့ပေးသည်။

## ကိုးကား
ကဏ္ဍ:သီရိလင်္ကာနိုင်ငံရှိ မီးရထားဘူတာများ
အပူပိုင်းတည်းခိုရိပ်သာ

**အပူပိုင်းတည်းခိုရိပ်သာ** သည် သီရိလင်္ကာနိုင်ငံ၊ ကိုလံဘိုမြို့၊ Dehiwala-Mount Lavinia ဆင်ခြေဖုံးအရပ်တွင် တည်ရှိသည့် အသေးစားဟိုတယ်တစ်ခု ဖြစ်ည်။ သီရိလင်္ကာအမျိုးသားတိရစ္ဆာန်ဥယျာဉ်နှင့် မျက်နှာချင်းဆိုင်တွင် တည်ရှိသည်။

## ၂၀၁၉ ခုနှစ် အီစတာဆန်းဒေးဗုံးပေါက်ကွဲမှု
၂၀၁၉ ခုနှစ်၊ ဧပြီလ ၂၁ ရက် (တနင်္ဂနွေနေ့) တွင် နိုင်ငံအတွင်း၌ အီစတာပွဲတော်ကျင်းပသည့်ရက်တွင် ဗုံးပေါက်ကွဲမှုဖြစ်စဉ်များ ရှိခဲ့ရာ ဤဟိုတယ်တွင် နေ့လယ် ၂ နာရီပတ်ဝန်းကျင်၌ ဗုံးပေါက်ကွဲခဲ့သည်။ စင်နမွန်ဂရန့်ဟိုတယ်၊ ကင်းဘာရီနှင့် ရှန်ဂရီလာဟိုတယ်များ ပေါက်ကွဲပြီးချိန်တွင် ပေါက်ကွဲခဲ့ပြီး လေးခုမြောက်ပေါက်ကွဲခဲ့သည့် ဟိုတယ်လည်း ဖြစ်သည်။ ထိခိုက်ဒဏ်ရာရသူနှစ်ဦး ရှိခဲ့သည်။

## ကိုးကား
ကဏ္ဍ:သီရိလင်္ကာနိုင်ငံရှိ ဟိုတယ်များ
အုကုဝီလဘူတာ

**အုကုဝီလဘူတာ** () သည် သီရိလင်္ကာနိုင်ငံ၊ မတလီရထားလမ်းရှိ ဘူတာတစ်ခု ဖြစ်သည်။ ကိုလံဘိုခံတပ်ဘူတာမှ ၆၅ ခုမြောက်ဘူတာဖြစ်ပြီး အလယ်ပိုင်းစီရင်စု၊ မတလီခရိုင်တွင် တည်ရှိသ်ည။ ကိုလံဘိုခံတပ်ဘူတာမှ ၁၄၁.၆ ကီလိုမီတာ (၈၈.၀ မိုင်) အကွာ၊ ကန်ဒီဘူတာမှ ၂၈ ကီလိုမီတာ (၁၇ မိုင်) အကွာတွင် တည်ရှိသည်။ ကန်ဒီမှ မတလီသို့ ရထားလမ်းခွဲတစ်ခု တည်ဆောက်မှုပြီးစီးနောက် ၁၈၈၀ ခုနှစ်၊ အောက်တိုဘာလ ၁၄ ရက်နေ့တွင် ဘူတာကို ဖွင့်လှစ်ခဲ့သည်။

## တည်နေရာ
အုကုဝီလဘူတာသည် B462 (Wattegama - Matale) လမ်းပေါ်တွင် တည်ရှိပြီး မတလီမြို့မှ ခန့်မှန်းခြေ ၅.၈ ကီလိုမီတာ (၄ မိုင်)အကွာတွင် တည်ရှိသည်။

## ဘူတာစဉ်
## ကိုးကား
ကဏ္ဍ:သီရိလင်္ကာနိုင်ငံရှိ မီးရထားဘူတာများ
ဗိုင်ဂျန်သာ

**ဗိုင်ဂျန်သာ** သည် သီရိင်္လာနိုင်ငံ၏ သမ္မတဟောင်းဖြစ်သူ J. R. Jayewardene ၏ ကလေးဘဝနေအိမ် ဖြစ်သည်။ ကိုလံဘိုမြို့တွင် တည်ရှိသည်။ လက်ရှိအချိန်တွင် ထိုအိမ်သည် J. R. Jayewardene စင်တာအဖြစ် တည်ရှိသည်။ 

သီရိလင်္ကာနိုင်ငံ၏ တရားမျှတမှုခေါင်းဆောင်တစ်ခု ဖြစ်သည်။ J. R. Jayewardene နှင့် ဇနီးဖြစ်သူ အဲလီနာတို့သည် ၁၉၃၈ ခုနှစ်တွင် Braemar ရှိ သူတို့၏ ကိုယ်ပိုင်အိမ်သို့ ပြောင်းရွှေ့ခဲ့ကြသည်။ ၁၉၈၈ ခုနှစ် J. R. Jayewardene အမှတ်တရစင်တာကို ဗိုင်ဂျန်သာလွှတ်တော်က J. R. Jayewardene စင်တာဥပဒေအမှတ် ၁၇၇/ ၁၉၈၈ ဖြင့် တည်ထောင်ခဲ့သည်။ ၎င်းစင်တာသည် J. R. Jayewardene ၏ ကိုယ်ရေးကိုယ်တာစာကြည့်တိုက်မှတ်တမ်းများ၊ စာရွက်များ၊ သမ္မတ၏ အတွင်းဝန်ထံမှ မှတ်တမ်းများ၊ သမ္မတအဖြစ် ထမ်းဆောင်ခဲ့စဉ် ရရှိခဲ့သည့် လက်ဆောက်များ စသည်တို့ကို ထိမ်းသိမ်းထားသည်။

## ကိုးကား
ကဏ္ဍ:သီရိလင်္ကာနိုင်ငံရှိ စာကြည့်တိုက်များ
ကဏ္ဍ:သီရိလင်္ကာနိုင်ငံရှိ အဆောက်အအုံများ
ဗီးရက်ဆင်ဂမ်ခန်းမ

**ဗီးရက်ဆင်ဂမ်ခန်းမ** (, ) သည် သီရိလင်္ကာနိုင်ငံမြောက်ပိုင်း၊ ဂျက်ဖနာမြို့တွင် တည်ရှိသည့် ပြည်သူ့ရုံးအဆောက်အဦတစ်ခု ဖြစ်သည်။ ဤခန်းမသည် နိုင်ငံမြောက်ပိုင်းရှိ ဆွေးနွေးပွဲများ၊ စုဝေးပွဲများနှင့် ယဉ်ကျေးမှုအခမ်းအနားများ အဓိကကျင်းပရာနေရာဖြစ်သည်။ ဂျက်ဖနာခရိုင်ရှိ လူမှုပူးပေါင်းဆောင်ရွက်ရေးဖယ်ဒရေးရှင်း၏ ပထမဆုံးဥက္ကဋ္ဌဖြစ်သည့်  V. Veerasingam ၏ အမည်ကို အစွဲပြုကာ ဤအဆောက်အဦကို အမည်ပေးထားခြင်း ဖြစ်သည်။  V. Veerasingam သည် Vaddukoddai ၏ ပါလီမန်အမတ် မဖြစ်ခင် မနိပေဟိန္ဒူကောလိပ်၏ ကျောင်းအုပ်ကြီး ဖြစ်ခဲ့သည်။

## ကိုးကား
ကဏ္ဍ:သီရိလင်္ကာနိုင်ငံရှိ အဆောက်အအုံများ
ဗဗုနိယဘူတာ

**ဗဗုနိယဘူတာ** ( *Vavuṉiyā toṭaruntu nilaiyam*) သည် သီရိလင်္ကာနိုင်ငံမြောက်ပိုင်း၊ ဗဗုနိယမြို့တွင် တည်ရှိသည့် ဘူတာတစ်ခု ဖြစ်သည်။ သီရိလင်္ကာမီးရထား၊ ပြည်နယ်ပိုင်ရထားလုပ်ဆောင်ရေးက အလုပ်လုပ်ဆောင်သည်။ မြောက်ပိုင်းလိုင်း၏ ဘူတာတစ်ခုဖြစ်ကာ ကိုလံဘိုမြို့နှင့် မြောက်ပိုင်းကို ချိတ်ဆက်ပေးသည်။ လူသိများသည့် Yarl Devi ရထားသည် ဤဘူတာကို ဖြတ်သန်းသည်။ အခြားလူသိများသည့် ရထားဝန်ဆောက်မှုဖြစ်သည့် Rajarata Rejini သည်လည်း ဤဘူတာတွင် ဂိတ်ဆုံးသည်။ Rajarata Rejini ရထားဝန်ဆောက်မှုသည် မတရာဘူတာမှ စတင်သည်။ ပြည်တွင်းစစ်ကြောင့် ၁၉၉၀ နောက်ပိုင်းတွင် ဗဗုနိယမြောက်ပိုင်းတွင် မည်သည့်ရထားဝန်ဆောင်မှုမျှ မရှိပေ။ ထိုရထားလိုင်း၏ ပြန်လည်တည်ဆောက်မှုကို ပြည်တွင်းစစ်ပြီးဆုံးပြီးနောက် ၂၀၀၉ ခုနှစ်တွင် စတင်ခဲ့သည်။ လက်ရှိဝန်ဆောက်မှုသည် ပယ်လိုင် (Pallai) အထိ ဝန်ဆောင်မှုပေးလျက်ရှိသည်။
## ကိုးကား
ကဏ္ဍ:သီရိလင်္ကာနိုင်ငံရှိ မီးရထားဘူတာများ
ဗဗုနိယဆေးရုံ

**ဗဗုနိယဆေးရုံ** သည် သီရိလင်္ကာနိုင်ငံ၊ ဗဗုနိယမြို့တွင် တည်ရှိသည့် အစိုးရဆေးရုံ ဖြစ်သည်။ ဗဗုနိယခရိုင်ရှိ ဦးဆောင်ဆေးရုံတစ်ခု ဖြစ်ကကာ ဂျက်ဖနာရှိ စီရင်စုအစိုးရက ထိန်းချုပ်ထားသည်။ ၂၀၁၀ ခုနှစ်တွင် ခုတင် ၆၂၄ ခု ရှိသည်။ ဆေးရုံကို တစ်ခါတရံ "ဗဗုနိယအထွေထွေဆေးရုံ" သို့မဟုတ် "ဗဗုနိယခရိုင်အထွေထွေဆေးရုံ" စသဖြင့်လည်း ခေါ်ကြသည်။

## ကိုးကား
ကဏ္ဍ:သီရိလင်္ကာနိုင်ငံရှိ ဆေးရုံများ
ဗန်နားပန်းနိုင် ဗိုင်သီးဆွန်ရန်ကျောင်းတော်

**ဗန်နားပန်းနိုင် ဗိုင်သီးဆွန်ရန်ကျောင်းတော်** သည် သီရိလင်္ကာနိုင်ငံမြောက်ပိုင်း၊ ဂျက်ဖနာမြို့၊ အထင်ကရဖြစ်သည့် ဗန်နားပန်းနိုင်ဆင်ခြေဖုံးအရပ်တွင် တည်ရှိသည့် ဟိန္ဒူကျောင်းတော်တစ်ခု ဖြစ်သည်။ ဒတ်ချ်ကိုလိုနီခေတ်က စီးပွားရေးသမားတစ်ဦးဖြစ်သူ Vaithilingam Chettiar က တည်ဆောက်ခဲ့သည်။ ၂၀၁၁ ခုနှစ် ဒီဇင်ဘာလတွင် ကျောင်းတော်ကို ထိန်းသိမ်းစောင့်ရှောက်ရမည့် ရှေးဟောင်းသုတေသနအဆောက်အဦအဖြစ် သတ်မှတ်ကြေညာခဲ့သည်။

## ပြင်ပလင့်များ
*

## ကိုးကား
ကဏ္ဍ:သီရိလင်္ကာနိုင်ငံရှိ လည်ပတ်စရာနေရာများ
ဗလိုင်ချီချင်းနိုင်ဘူတာ

**ဗလိုင်ချီချင်းနိုင်ဘူတာ** သည် သီရိလင်္ကာနိုင်ငံအရှေ့ပိုင်း၊ ဗလိုင်ချီချင်းနိုင်မြို့တွင် တည်ရှိသည့် ဘူတာတစ်ခု ဖြစ်သည်။ သီရိလင်္ကာမီးရထား၊ ပြည်နယ်အစိုးရပိုင်မီးရထားလုပ်ဆောင်ရေးက လုပ်ဆောင်သည်။ ဘတ်တိကလိုအာရထားလိုင်းရှိ ဘူတာတစ်ခုဖြစ်ကာ ကိုလံဘိုမြို့နှင့် ဘတ်တိကလိုအာခရိုင်ကို ဆက်သွယ်ပေးသည်။

## ဝန်ဆောင်မှုများ
## ကိုးကား
ကဏ္ဍ:သီရိလင်္ကာနိုင်ငံရှိ မီးရထားဘူတာများ
Disenchantment (တီဗီဇာတ်လမ်းတွဲ)

***Disenchantment*** သည် အမေရိကန် အန်နီမေရှင်းရုပ်မြင်သံကြားစီးရီးဖြစ်သည်။

## ပြင်ပလင့်ခ် 
* 
* 

ကဏ္ဍ:အမေရိကန် ရုပ်မြင်သံကြား ဇာတ်လမ်းတွဲများ
ကဏ္ဍ:အင်္ဂလိပ်ဘာသာ တီဗွီဇာတ်လမ်းတွဲ အစီစဉ်
ဝက်တီဂမဘူတာ

**ဝက်တီဂမဘူတာ** () သည် သီရိလင်္ကာနိုင်ငံ၊ မတလီရထားလမ်းကြောင်းတွင် တည်ရှိသည့် ဘူတာတစ်ခု ဖြစ်သည်။ ကိုလံဘိုခံတပ်ဘူတာမှ  ၆၂ ခုမြောက်ဘူတာဖြစ်သည်။ ဤဘူတာသည် အလယ်ပိုင်းစီရင်စု၊ ကန်ဒီခရိုင်တွင် တည်ရှိသည်။ ကိုလံဘိုခံတပ်ဘူတာမှ ၁၃၃ ကီလိုမီတာ (၈၃ မိုင်) အကွာတွင် တည်ရှိပြီး ကန်တီဘူတာမှ ၁၈.၂ ကီလိုမီတာ (၁၁ မိုင်) အကွာတွင် တည်ရှိသည်။ ကန်ဒီမှ မတလီသို့ ရထားလမ်းခွဲတစ်ခု ဖောက်လုပ်ပြီးနောက် ၁၈၈၀ ခုနှစ် အောက်တိုဘာလ ၁၄ ရက်တွင် ဤဘူတာကို ဖွင့်လှစ်ခဲ့သည်။ ဤဘူတာကို မူလက ထိုဒေသရှိ လက်ဖက်နှင့် ကိုကိုးသီး စိုက်ပျိုးရေးတိုးတက်မှုအတွက် ဖွင့်လှစ်ခဲ့ခြင်း ဖြစ်သည်။ ၁၉၀၀ ခုနှစ် အစောပိုင်းတွင် ကိုကိုးစေ့ ၁၀၀၀ တန် (၂၂၀၀၀၀၀ ပေါင်) နှင့် လက်ဖက် ၃၆၃၀ တန် (၈၀၀၀၀၀၀ ပေါင်) ထွက်ရှိခဲ့ကာ ဤဘူတာမှတစ်ဆင့် သယ်ဆောင်ခဲ့ကြသည်။

## တည်နေရာ
ဝက်တီဂမဘူတာသည် B369 (Pitiyagedera - Wattegama - Iriyagastenne) လမ်းပေါ်တွင် တည်ရှိပြီး တမလီမြို့၏ တောင်ဘက် ၁၅၁ ကီလိုမီတာခန့် (၉၄ မိုင်) အကွာတွင် တည်ရှိသည်။

## ကိုးကား
ကဏ္ဍ:သီရိလင်္ကာနိုင်ငံရှိ မီးရထားဘူတာများ
ဥဿရရာဇမဟာဝိဟာရ

**ဥဿရရာဇမဟာဝိဟာရ** သည် သီရိလင်္ကာနိုင်ငံ၊ ဟင်ဂုရနမြို့တွင် တည်ရှိသည့် ရှေးဟောင်းဗုဒ္ဓဘာသာကျောင်းတော်တစ်ခု ဖြစ်သည်။ သီရိလင်္ကာအစိုးရက ကျောင်းတော်ကို ရှေးဟောင်းသုတေသနနယ်မြေတစ်ခုအဖြစ် သတ်မှတ်ခဲ့သည်။ ၎င်းကြေညာချက်ကို အစိုးရဂေဇတ်အမှတ် ၁၈၉၅ တွင် ၂၀၁၄ ခုနှစ် ဒီဇင်ဘာ ၂၆ ရက်နေ့၌ ကြေညာခဲ့သည်။

## ကျောင်းတော်
ကျောင်းတော်သည် ဂယ်အိုယသကြားစက်ရုံ၏ အနောက်ဘက်၊  ဟင်ဂုရနအဝိုင်းမှ ၁ ကီလိုမီတာ (၀.၆၂ မိုင်) အကွာတွင် တည်ရှိသည်။ ဥဿရရာဇမဟာဝိဟာရကို ဘုရင် Saddha Tissa (137 BC – 119 BC) လက်ထက်က တည်ဆောက်ခဲ့သည်ဟု ယုံကြည်ရသည်။ လက်ရှိအချိန်တည်ရှိနေသည့် ခေတ်သစ်ကျောင်းဆောင်သည် Digamadulla မင်းလက်ထက်က တည်ဆောက်ခဲ့သည်ဟု ယုံကြည်ကြသည်။ မကြာသေးခင်က ပြင်ဆင်မှုများ လုပ်ဆောင်ခဲ့ရာတွင် ရှေးခေတ်လက်ရာများကို လျော့ပါးသွားစေခဲ့သည်။ ရှေးဟောင်းလက်ရာများမထဲမှ ကျောက်စာများရေးသားထားသည့် ကိုရဝက်ဂါလာကျောက်တုံး (Korawak Gala)၊ ကျောက်စက်ရေများကျနေသည့်ဂူများ၊ ကျောက်စာတိုင်အပိုင်းများနှင့် အခြားသော ရှေးဟောင်းလက်ရာများကို ဖော်ထုတ်ခွဲခြားနိုင်ခဲ့သည်။

## ကျောက်စာများ
ခရစ်နှစ်မတိုင်မီက အစောပိုင်းဗြဟ္မဏီဘာသာစကားဖြင့် ရေးထိုးထားသည့် ကျောက်စာများကို ဘုရားကျောင်းဆောင်ရှိရာ ကျောင်း၏ ကျောက်သားမျက်နှာပြင်တွင် တွေ့ရသည်။ ကိုကျောက်စာများကို ၁၉၇၁ ခုနှစ်တွင် ရှေးဟောင်းသုတေသနဌာနက ကူးယူခဲ့သည်။

ခေတ်ကာလ - ဘီစီ ၂ ရာစု၊ 
အက္ခရာအစောပိုင်းဗြဟ္မဏီ
ဘာသာစကား - Old Sinhalese
စာသား - "Mahamata-Utara-jhita-Racitaya lene"
ဘာသာပြန် - ဥတ္တရဝန်ကြီး၏ သမီး၊ ရာတီကာဂူ

## ကိုးကား
ကဏ္ဍ:သီရိလင်္ကာနိုင်ငံမှ စေတီပုထိုးနှင့် ဘုရားကျောင်းများ
ဝီးရဝီလလေဆိပ်

**ဝီးရဝီလလေဆိပ်** (; ) သည် သီရိလင်္ကာနိုင်ငံ၊ ဟမ်ဘန်တိုတာခရိုင်၊ ဝီးရဝီလမြို့တွင် တည်ရှိသည့် ပြည်တွင်းလေဆိပ်တစ်ခု ဖြစ်သည်။ ဤလေဆိပ်သည် အသစ်တည်ဆောက်ထားသည့် Mattala Rajapaksa အပြည်ပြည်ဆိုင်ရာလေဆိပ်၏ အရှေ့တောင်ဘက် ၁၃ ကီလိုမီတာ (၈ မိုင်) အကွာတွင် တည်ရှိသည်။

## အပြည်ပြည်ဆိုင်ရာလေဆိပ် စီမံကိန်း
ဤလေဆိပ်သည် အပြည်ပြည်ဆိုင်ရာလေဆိပ်တစ်ခုအဖြစ် ပြောင်းလဲရန် အကောင်းဆုံးနေရာတစ်ခု ဖြစ်သည်။ စီမံကိန်းသည် နောက်ပိုင်းတွင် ရှုပ်ထွေးမှုများ ဖြစ်ပေါ်ခဲ့ပြီး မတ်တလာသို့ ပြောင်းရွှေ့ခဲ့ကာ  Mattala Rajapaksa အပြည်ပြည်ဆိုင်ရာလေဆိပ်ဟူသည့်အမည်ဖြင့် ၂၀၁၃ ခုနှစ်အစောပိုင်းတွင် ဖွင့်လှစ်ခဲ့သည်။

## လေကြောင်းလိုင်းနှင့် ဆိုက်ရောက်ရာ
## ကိုးကား
ကဏ္ဍ:သီရိလင်္ကာနိုင်ငံရှိ လေဆိပ်များ
ဗာရုဂယ်တံတား

**ဗာရုဂယ်တံတား** သည် သီရိလင်္ကာနိုင်ငံအရှေ့ပိုင်း၊ ဗာရုဂယ်အရုမြစ်ကို ဖြတ်သန်းဖောက်လုပ်ထားသည့် တံတားတစ်စင်း ဖြစ်သည်။ 

အရှည် ၁၀၅ မီတာ (၃၄၄ ပေ) ရှည်သည်။ ကုန်ကျစားရိတ် ရူပီ ၂၅၀ သန်း (အမေရိကန်ဒေါ်လာ ၂.၃ သန်း) ရီခဲ့သည်။ ပြင်သစ်ဖွံ့ဖြိုးရေးအေဂျင်စီ၏ တထင်ကွန်မလီးပူးပေါင်းဆောင်ရွက်ရေးစီမံကိန်းနှင့် သီရိလင်္ကာအစိုးရ၏ Kilakku Vasantham (အရှေ့ပိုင်းဖွံ့ဖြိုးရေး) အစီအစဉ်များမှ အသေးစားချေးငွေဖြင့် တည်ဆောက်ထားခြင်း ဖြစ်သည်။ The bridge is part of the A15 Batticaloa-Trincomalee highway.

## ကိုးကား
ကဏ္ဍ:သီရိလင်္ကာနိုင်ငံရှိ တံတားများ
ကန်ဒကဒုကုသရေးနှင့် ပြန်လည်ထူထောင်ရေးစင်တာ

**ကန်ဒကဒုကုသရေးနှင့် ပြန်လည်ထူထောင်ရေးစင်တာ** သည် သီရိလင်္ကာနိုင်ငံ၊ အနောက်မြောက်ပိုင်းစီရင်စု၊  Polonnaruwa ခရိုင်၊ ဝေလီကန်ဒမြို့တွင် တည်ရှိသည့် ပြန်လည်ထူထောင်ရေးစင်တာတစ်ခု ဖြစ်သည်။ ၎င်းကို ကန်ဒကဒုမူးယစ်ဆေးပြန်လည်ထူထောင်ရေးစင်တာဟုလည်း သိကြသည်။ လက်ရှိအချိန်တွင် တရားမျှတမှုဝန်ကြီးဌာနအောက်ရှိ ပြန်လည်ထူထောင်ရေးအရာရှိချုပ်က ထိန်းချုပ်လျက် ရှိသည်။ လက်ရှိအချိန်တွင် စင်တာ၌ ဆေးစွဲနေသူများနှင့် ကိုဗစ် ၁၉ လူနာများကို စီနာပူရပြန်လည်ထူထောင်ရေးစင်တာနှင့်အတူ ကုသမှုများ ပေးလျက်ရှိသည်။

စင်တာသည် ၂၀၁၄ ခုနှစ်တွင် မူးယစ်ဆေးဆိုင်ရာပြန်လည်ထူထောင်ရေးစင်တာအဖြစ်သို့ ပြောင်းလဲကာ ဆေးစွဲနေသူများကို အသက်မွေးဝမ်းကြောင်း ပညာများ၊ လေ့ကျင့်ပေးမှုများနှင့် အကြံပေးမှုများ စသည်တို့ကို လုပ်ဆောင်ကာ စောင့်ရှောက်မှုများ ပေးလျက်ရှိသည်။ 

၂၀၂၀ ခုနှစ် မတ်လတွင် စင်တာကို သီရိလင်္ကာအစိုးရက PCR စမ်းဆေးမှုများ လုပ်ဆောင်ရန် အဓိကကွာရန်တင်းစင်တာအဖြစ် ထားရှိခဲ့သည်။ စင်တာတွင် ခရီးသွားများနှင့် နိုင်ငံရပ်ခြားမှ လာကြသည့် ခရီးသွားများကို ကိုဗစ် ၁၉ ကပ်ရောဂါနှင့် ပတ်သက်သည့် စစ်ဆေးမှုများ လုပ်ဆောင်သည်။ သီရိလင်္ကာအစိုးရသည် နိုင်ငံခြားမှ ဝင်လာသူများကို မဖြစ်မနေ ၁၄ ရက်ကြာ ကွာရန်တင်းဝင်ရန် လမ်းညွှန်ခဲ့သည်။ သီရိလင်္ကာစစ်တပ်သည်လည်း ကျန်းမာရေးဝန်ကြီးဌာနနှင့် ပူးပေါင်းကာ စင်တာရှိ ပစ္စည်းများကို အဆင့်မြှင့်တင်၍ လိုအပ်သည့် ဆေးဝါးဆိုင်ရာ ပစ္စည်းများ၊ ဝိုင်ဖိုင်ဆက်သွယ်ရေးပစ္စည်းများ၊ သာမိုမီတာများ၊ သန့်ရှင်းရေးနှင့် လူနာများအတွက် ဖျော်ဖြေမှုဆိုင်ရာများ စသည်တို့ကို ပြုလုပ်ပေးခဲ့သည်။ 

၂၀၂၀ ခုနှစ် ဇူလိုင်လတွင် စင်တာ၌ ဇူလိုင်လ၌ပင် ကိုဗစ်ကူးစက်လူနာ ၃၀၀ ကျော်တွေ့ရှိခဲ့ပြီး သီရိလင်္ကာနိုင်ငံ၏ ကိုဗစ်ကပ်ရောဂါအဓိကတွေ့ရှိရာနေရာသစ်တစ်ခု ဖြစ်ခဲ့သည်။ ၂၀၂၀ ခုနှစ်၊ ဇူလိုင်လ ၉ ရက်နေ့တွင် သီရိလင်္ကာစစ်တပ်သည် ကိုဗစ်စင်တာကို ကိုဗစ်ဆေးရုံအဖြစ်သို့ ပြောင်းလဲခဲ့သည်။ ၎င်းသည် ကန်ဒကဒုပြန်လည်ထူထောင်ရေးစင်တာ၏ ဘေးနားတွင် တည်ရှိသည်။

## ကိုဗစ်ဖြစ်ပွားမှုများ
ဇူလိုင်လ ၇ ရက်နေ့တွင် ဝေလီကဒအကျဉ်းထောင်မှ ကိုဗစ်ကူးစက်မှုအသစ်များ တွေ့ရှိခဲ့ရသည်။ စင်တာတွင် နေထိုင်သူတစ်ဦးသည် အရှေ့ကန်ဒကဒုရှိ ကုသရေးနှင့် ပြန်လည်ထူထောင်ရေးစင်တာမှ မူးယစ်ဆေးဝါးစွဲခြင်းနှင့် ထိန်းချုပ်ရေးပစ္စည်းများဖြင့် အကျဉ်းထောင်သို့ ဇွန်လ ၂၇ ရက်နေ့တွင် ပြောင်းရွှေ့လာခဲ့သည်။ ၂၀၂၀ ခုနှစ်၊ ဇူလိုင် ၉ ရက်နေ့တွင် စင်တာရှိ နေထိုင်သူ ၂၅၃ ဦးသည် ကိုဗစ် ၁၉ ရောဂါ ကူးစက်ခံရသည်ဟု တွေ့ရှိခဲ့သည်။ ၂၀၂၀ ခုနှစ်၊ ဇူလိုင်လ ၁၀ ရက်တွင် ၂၈၃ ဦး တွေ့ရှိခဲ့ပြန်သည်။ စင်တာသည် နိုင်ငံ၏ ကိုဗစ်လူနာထွက်ပေါ်ရာ အဓိကနေရာသစ်တစ်ခု ဖြစ်လာခဲ့သည်။

## ကိုးကား
ကဏ္ဍ:သီရိလင်္ကာနိုင်ငံရှိ အဆောက်အအုံများ
အပ်ပရုတံတား

**အပ်ပရုတံတား** သည် သီရိလင်္ကာနိုင်ငံအရှေ့ပိုင်း အပ်ပုအရုပ်လယ်ကွေ့ကို ဖြတ်သန်းဖောက်လုပ်ထားသည့် တံတားတစ်စင်းဖြစ်သည်။ တံတားကို ၂၀၁၁ ခုနှစ်၊ အောက်တိုဘာ ၁၉ ရက်တွင် ဖွင့်လှစ်ခဲ့သည်။ 

အရှည် ၃၁၅ မီတာ (၁၀၃၃ ပေ) ရှိသည်။ ကုန်ကျစားရိတ် ရူပီ ၉၉၅ မီလီယမ် (အမေရိကန်ဒေါ်လာ ၉ သန်း) ဖြစ်သည်။  ပြင်သစ်ဖွံ့ဖြိုးတိုးတက်ရေးအေဂျင်စီ၏ ထရင်ကွန်မလီးပူးပေါင်းဆောင်ရွက်ရေးစီမံကိန်း နှင့် သီရိလင်္ကာအစိုးရ၏ Kilakku Vasantham (အရှေ့ပိုင်းဒေသတိုးတက်ရေး) အစီအစဉ်များမှ အသေးစားချေးငွေဖြင့် တည်ဆောက်ထားသည်။ တံတားသည် A15 ဘတ်တိကလိုအာ - ထရင်ကွန်မလီး လမ်းမကြီးပေါ်တွင် တည်ရှိသည်။ တံတားတည်ဆောက်မှုကြောင့် မြစ်ကို လူများ၊ စက်ပစ္စည်းများ ဖယ်ရီဖြင့် ကူးရခြင်းမှ ပြောင်းလဲပစ်နိုင်ခဲ့သည်။

## ကိုးကား
ကဏ္ဍ:သီရိလင်္ကာနိုင်ငံရှိ တံတားများ
ဝက်ဝဲလာတံတား

**ဝက်ဝဲလာတံတား** သည် သီရိလင်္ကာနိုင်ငံ၊ ဂယ်လီခရိုင်၊ သီလိကဒမြို့အနီး (Thelikada) တွင် တည်ရှိသည့် တံတားတစ်ခု ဖြစ်သည်။ ဂင်းမြစ်ကို ဖြတ်သန်းဖောက်လုပ်ထားသည်။ တံတားအရှည်မှာ ၁၅၂.၅ မီတာ (၅၀၀ ပေ) ရှိသည်။ ဤတံတားသည် ကုဒဂိုဒါရွာနှင့် ဂိုနပူရာရွာတို့ကို ချိတ်ဆက်ထားသည်။ တံတားကို ၁၉၉၉ ခုနှစ်တွင် တည်ဆောက်ပြီးစီးခဲ့ပြီး ထိုအချိန်က နိုင်ငံတွင် အရှည်ဆုံးတံတားဖြစ်ခဲ့သည်။

## ကိုးကား
ကဏ္ဍ:သီရိလင်္ကာနိုင်ငံရှိ တံတားများ
မဒုလမ်းဘူတာ

**မဒုလမ်းဘူတာ** ( *Maṭu ṟōṭ toṭaruntu nilaiyam*) () သည် သီရိလင်္ကာနိုင်ငံမြောက်ပိုင်း၊ မဒုမြို့တွင်တည်ရှိသည့် ဘူတာတစ်ခု ဖြစ်သည်။ ရိုကန်ကတ်သလစ်ကျောင်းတော် Shrine of Our Lady Madhu သို့ ဝတ်ပြုလာရောက်လည်ပတ်သူများ စီးနင်းကြသည်။ သီရိလင်္ကာမီးရထား၊ ပြည်နယ်ပိုင်ရထားလုပ်ဆောင်ရေးက ထိန်းချုပ်ထားသည်။ မန်နာရထားလိုင်းပေါ်ရှိ ဘူတာတစ်ခုဖြစ်ကာ မန်နာကျွန်းနှင့် ကိုလံဘိုမြို့ကို ချိတ်ဆက်ပေးထားသည်။ ပြည်တွင်းစစ်ဖြစ်ပွားနေသည့်အတွက် ဤဘူတာသည် ၁၉၉၀ မှ ၂၀၁၃ အထိ အလုပ်လုပ်ဆောင်မှု မရှိပေ။ မန်နာရထားလမ်းရှိ Medawachchiya ဘူတာနှင့် နှင့် မဒုလမ်းဘူတာအကြား လမ်းပိုင်းကို ၂၀၁၃ ခုနှစ်၊ မေလ ၁၄ ရက်နေ့တွင် ပြန်လည်ဖွင့်လှစ်ခဲ့သည်။

## ကိုးကား
ကဏ္ဍ:သီရိလင်္ကာနိုင်ငံရှိ မီးရထားဘူတာများ
ကမ္ဘာမြို့တော်စင်တာ

**ကမ္ဘာမြို့တော်စင်တာ** သည် သီရိလင်္ကာနိုင်ငံ၊ ကိုလံဘိုမြို့တွင် တည်ဆောက်မည့် မိုးမျှော်တိုက်တစ်ခု ဖြစ်သည်။ သီရိလင်္ကာရင်းနှီးမြှုပ်နှံမှုအဖွဲ့ဥက္ကဋ္ဌ၊ Upul Jayasooriya, WCC ဥက္ကဋ္ဌ, Ahmed Moulana, နှင့် အခြားတာဝန်ရှိသူများက  အထပ် ၁၁၇ ထပ်ပါဝင်ပြီး လျာထားသည့်အမြင့်မှာ ၆၂၅ မီတာ (၂၀၅၁ ပေ) ရှိသည့် အဆောက်အဦးတည်ဆောက်ရန် သဘောတူညီခဲ့ကြသည်။ သို့သော် သီရိလင်္ကာရင်းနှီးမြှုပ်နှံမှုအဖွဲ့က ဤအဆောက်အဦအား တည်ဆောက်မည်ဆိုပါက စည်းမျဉ်းများဖြင့် လိုက်နာရမည်ဖြစ်ပြီး ရင်းနှီးမြှုပ်နှံသူသည် ယုံကြည်ရသည့် မှတ်တမ်းများရှိမှုကို ပြသရန်နှင့် ၂၀၁၇ ခုနှစ် ဒီဇင်ဘာလအကုန်မတိုင်မီ အမေရိကန်ဒေါ်လာ သန်း ၂၀၀ ပြသရန် လိုအပ်မည် ဖြစ်သည်။ ထို့ကြောင့် ထိုသဘောတူညီချက်သည် ပျက်ပြယ်သွားခဲ့ရသည်။

အခြားနောက်ထပ် စီစဉ်ထားသည့် မိုးမျှော်တိုက်စီမံကန်းတွင် လူနေခန်း ၁၂၀၀၊ ဟိုတန်းခန် ၂၀၀၀၊ လက်လီရောင်းမည့်အခန်း ၃၀၀၀၊ အစီး ၅၀၀၀ ဆံ ကားပါကင်၊ ရေကူးကန် ၂၀၊ နှစ်ထပ်ဓာတ်လှေကားများ၊ ဟယ်လီကော်ပတာရပ်နားထွက်ခွာရာနေရာတစ်ခု၊ ရှုခင်းကြည့်ရှုရန်နေရာနှင့် သီရိလင်္ကာတွင် ပထမဆုံးဖြစ်လာမည့် Michelin ကြယ်အဆင့်စားသောက်ဆိုင်ပါဝင်မည် ဖြစ်သည်။

## ကိုးကား
ကဏ္ဍ:သီရိလင်္ကာနိုင်ငံရှိ အဆောက်အအုံများ
မဒိဝေလအိမ်ရာ

**မဒိဝေလအိမ်ရာ** သည် သီရိလင်္ကာနိုင်ငံ၊ Sri Jayawardenepura ကော့တီမြို့၊ မဒိဝေလေဆင်ခြေဖုံးအရပ်တွင် တည်ရှိသည်။  သီရိလင်္ကာပါလီမန်က ပိုင်ဆိုင်ပြီး သီရိလင်္ကာပြင်ပမှ ပါလီမန်အဖွဲ့ဝင်များနေထိုင်ရန်အတွက်  ထိန်းသိမ်းထားသည်။

၁၉၈၀ ခုနှစ် မတိုင်ခင်အထိ ကျွန်းပေါ်ရှိ ဝေးလံသည့်ဒေသများမှ ပါလီမန်အဖွဲ့ဝင်များသည် ကိုလံဘိုမြို့လယ်ရှိ  Srawasthi Mandiraya တွင် တည်းခိုနေထိုင်ကြရသည်။ မဒိဝေလအိမ်ရာကို တည်ဆောက်ပြီးစီးသည့်အခါ ပါလီမန်အဖွဲ့ဝင်များအတွက် အိမ်ရာ ၁၂၀ နှင့် လုပ်ငန်းချိန်ဖြစ်နေသည့်အချိန်တွင် သူတို့၏ မိသားစုဝင်များသည် နေထိုင်နိုင်ကြသည်။ ၁၉၉၄ ခုနှစ်တွင် တည်ဆောက်ပြီးစီးခဲ့သည်။ ၂၀၁၄ ခုနှစ်တွင် အစိုးရသည် Thalapathpitiya ရှိ   Sri Jayewardenepura သင်ကြားရေးဆေးရုံအနီးရှိ ၁.၀ ဟက်တာ (၂.၅ ဧက) ကျယ်သည့်မြေပေါ်တွင် မြင့်မားသည့် အထပ်မြင့်အဆောက်အဦကို တည်ဆောက်ရန် ဆုံးဖြတ်ခဲ့သည်။ ကုန်ကျစရိသည့် ရူပီ ၆ ဘီလီယံ ရှိမည်ဖြစ်ကာ အိုမင်းနေပြီဖြစ်သည့် မဒိဝေလအိမ်ရာနေရာတွင် အစားထိုးမည်ဖြစ်သည်။

## ကိုးကား
ကဏ္ဍ:သီရိလင်္ကာနိုင်ငံရှိ အဆောက်အအုံများ
ဥဿရရာမပုရာနဝိဟာရ

**ဥဿရရာမပုရာနဝိဟာရ** သည် သီရိလင်္ကာနိုင်ငံ၊ အနောက်ပိုင်းစီရင်စု၊ အုဒုဂမ်ပိုလမြို့တွင် တည်ရှိသည့် သမိုင်းဝင်ဗုဒ္ဓဘာသာကျောင်းတော်တစ်ခု ဖြစ်သည်။ ကျောင်းတော်သည် အုဒုဂမ်ပိုလ - ဝီးဒိယဝက်တလမ်းဆုံတွင် တည်ရှိပြီး အုဒုဂမ်ပိုလအဝိုင်းမှ ခန့်မှန်းခြေ ၀.၅ ကီလိုမီတာ (၀.၃၁ မိုင်) အကွာတွင် တည်ရှိသည်။ ဤကျောင်းတော်ကို သီရိလင်္ကာအစိုးရက ရှေးဟောင်းသုတေသနနယ်မြေအဖြစ် သတ်မှတ်ပေးခဲ့သည်။ ၎င်းကို ၂၀၀၅ ခုနှစ်၊ ဇူလိုင်လ ၇ ရက်နေ့တွင် အစိုးရဂေဇက်အမှတ် ၁၄၀၁ တွင်း ကြေညာခဲ့သည်။

## သမိုင်း
အုဒုဂမ်ပိုလမြို့အကြောင်းကို ဖော်ပြထားသည့် သမိုင်းမှတ်တမ်းများဖြစ်ကြသည့်  Rajaveliya နှင့် Alakeshwara Yuddhaya တို့တွင် ပတ်ဝန်းကျင်ဒေသသည်  ကော့တီခေတ်ကာလ၌ စီရင်စုဒေသတစ်ခု ဖြစ်သည်။ ရင်းမြစ်များအရ ဘုရင် Parakramabahu VIII (1484–1505) ၏ သားသုံးယောက်မှ အကြီးဆုံးသည် ကော့တီဘုရင့်နယ်မြေ၏ မင်းဖြစ်လာခဲ့သည်။ ၎င်း၏ အမည်မှာ Dharma Parakramabahu  ဖြစ်သည်။ ထိုအချိန်တွင် ဒုတိယမြောက်သားဖြစ်သည့်haniya Wallabha သည် မဒမ်ပီ (Madampe) ပဒေသရာဇ်နိုင်ငံတွင် နေထိုင်ခဲ့သည်။ တတိယမြောက်မင်းသား Sakalakala Wallabha သည် ဘုရင့်ကိုယ်စားအဖြစ် အုဒုဂမ်ပိုလတွင် နေထိုင်ခဲ့သည်။ ထိုကဲ့သည့်နေထိုင်ခဲ့သည်ကို ကြေးနီပြားတွင် ရေးသားသည့် အထောက်အထားအရ သိရသည်။ Kadirana Sannasa သည် နီဂွန်ဘိုမြို့အနီး၊ Kadirana သစ်ကြံပိုးဥယျာဉ်ခြံအနီးတွင် တွေ့ခဲ့ရသည်။ Sannasa သည် ဘုရင်က တော်ဝင်အစည်းအဝေးတစ်ခု၌ ပုဏ္ဏားများကို နန်းတော်အသစ်ဖြစ်သည့် အုဒုဂမ်ပိုလ၌ လပြည့်ရက် (၁၅၁၇ ဇွန်လ ၁၈ ရက်) တွင် လှူဒါန်းမှုလုပ်ခဲ့သည့်အကြောင်းကို မှတ်တမ်းတင်ခဲ့သည်။ 

ရှေးဟောင်းသုတေသနတို့၏ တွေ့ရှိချက်များအရ ထိုဒေသပတ်လည်တွင်  Maligagodella (နန်းတော်မြေကုန်း)ရှိမည်ဟု ယုံကြည်ကြသည်။ ထိုကုန်းတွင်သည်လည်း ဥဿရရာမကျောင်းတော် ယခုလက်ရှိတည်ရှိနေသည့် နေရာဖြစ်သည်။ ထိုနေရာသည်ပင်  Sakalakala Wallabha ဘုရင်၏ နန်းတော်ဖြစ်ခဲ့သည်။ အချို့ကျောက်တုံးလက်ရာများ၊ အင်္ဂတေလနံရံများကျန်ရှိနေသည့် ရှေးဟောင်းရေကန်များနှင့် အပျက်အစီးများကို ယခုထက်တိုင် မြင်တွေ့နိုင်သေးသည်။ ရှေးဟောင်း Pathaha Pokuna ရေကန်သည် ဥဿရရာမကျောင်းတော်နှင့် စပ်ဆက်နေသည်။ ၎င်းရေကန်သည် ဘုရင်၏ ရေချိုးကန်ဟု သတ်မှတ်ကြသည်။

## ကိုးကား
ကဏ္ဍ:သီရိလင်္ကာနိုင်ငံမှ စေတီပုထိုးနှင့် ဘုရားကျောင်းများ
ဗဗုနိယလေဆိပ်

**ဗဗုနိယလေဆိပ်** (; )  သည် သီရိလင်္ကာနိုင်ငံမြောက်ပိုင်း၊ ဗဗုနိယမြို့ရှိ ပြည်တွင်းလေဆိပ်တစ်ခုဖြစ်ပြီး သီရိလင်္ကာလေတပ်၏ အခြေစိုက်ရာလေဆိပ်လည်း ဖြစ်သည်။ ဗဗုနိယမြို့လယ်တောင်ဘက် ၁.၄ ကီလိုမီတာ (၀.၈၇ မိုင်) အကွာတွင် တည်ရှိသည်။ လေဆိပ်ကို ALAF ဗဗုနိယ ဟု ခေါ်သည်။ ဤလေဆိပ်ကို ဒုတိယကမ္ဘာစစ်အတွင်း တော်ဝင်လေတပ်က တည်ဆောက်ခဲ့သည်။ ၁၉၇၈ ခုနှစ်တွင် သီရိလင်္ကာလေတပ်က လွှဲပြောင်းရယူခဲ့သည်။
## သမိုင်း
ဒုတိယကမ္ဘာစစ်အတွင်း ဗြိတိသျှတော်ဝင်လေတပ်သည် သီရိလင်္ကာနိုင်ငံမြောက်ပိုင်း ဗဗုနိယမြို့တွင် လေယာဉ်ကွင်းတစ်ခုကို တည်ဆောက်ခဲ့သည်။ RAF လေယာဉ်များဖြစ်ကြသည့် (17, 22, 47, 60, 89, 132, 176, 217)  စသည်တို့နှင့် အခြားသော လေယာဉ်များကို စစ်ဖြစ်နေစဉ်နှင့် ဖြစ်ပြီးနောက်တွင် လေယာဉ်ကွင်းတွင် တပ်စွဲထားသည်။ ဤလေယာဉ်ကွင်းကို Fleet Air Arm က အသုံးပြုသည်။

သီရိလင်္ကာလေတပ်တပ်စုကို ၁၉၇၈ ခုနှစ်၊ ဩဂုတ်လ ၁ ရက်နေ့တွင် ရွှေ့ပြောင်းခဲ့သည်။ ဤလေယာဉ်ကွင်းသည့် လေတပ်၏ လေတပ်အခြေစိုက်နေရာတစ်ခု ဖြစ်လာခဲ့သည်။ ဤလေဆိပ်သည် ဗဗုနိယမြို့ရှိ ကြီးမားသည့် စစ်တပ်၏အဆောက်အဦထဲမှ တစ်ခုဖြစ်သည်။ ၎င်းအဆောက်အဦထဲတွင် လုံခြုံရေးတပ်ရုံးချုပ် - ဝမ်နိ တို့ပါဝင်သည်။

## လေကြောင်းလိုင်းနှင့် ဆိုက်ရောက်ရာ
## လေယာဉ်စုများ
* No. 111 Air Surveillance Squadron
* No. 02 Air Defence Radar Squadron

## ပြင်ပလင့်များ
* 

## ကိုးကား
ကဏ္ဍ:သီရိလင်္ကာနိုင်ငံရှိ လေဆိပ်များ
မန်နာဆေးရုံ

**မန်နာဆေးရုံ** သည် သီရိလင်္ကာနိုင်ငံ၊ မန်နာမြို့တွင် တည်ရှိသည့် အစိုးရဆေးရုံတစ်ခု ဖြစ်သည်။ ၎င်းဆေးရုံကို ဂျက်ဖနာမြို့ စီရင်စုအစိုးရက ထိန်းချုပ်ထားသည်။ ၂၀၁၀ ခုနှစ်တွင် ဆေးရုံ၌ ခုတင် ၃၅၀ ရှိသည်။ ဤဆေးရုံကို တစ်ခါတရံ မန်နာခရိုင်ဆေးရုံ သို့မဟုတ် မန်နာအခြေစိုက်ဆေးရုံ စသဖြင့်လည်း ခေါ်ကြသည်။

## ကိုးကား
ကဏ္ဍ:သီရိလင်္ကာနိုင်ငံရှိ ဆေးရုံများ
မယ်လဝီဆေးရုံ

**မယ်လဝီဆေးရုံ** သည် သီရိလင်္ကာနိုင်ငံ၊ မယ်လဝီမြို့တွင် တည်ရှိသည့် အစိုးရဆေးရုံတစ်ခု ဖြစ်သည်။ ဂျက်ဖနာမြို့ စီရင်စုအစိုးရက ထိန်းချုပ်ထားသည်။ ၂၀၁၀ ခုနှစ်တွင် ဆေးရုံ၌ ခုတင် ၁၄၄ လုံးရှိသည်။ ဤဆေးရုံကို မယ်လဝီခရိုင်ဆေးရုံ သို့မဟုတ် မယ်လဝီ မယ်လဝီအရံဆေးရုံဟုလည်း ခေါ်ကြသည်။

## ကိုးကား
ကဏ္ဍ:သီရိလင်္ကာနိုင်ငံရှိ ဆေးရုံများ
ဆွေဝင်း

**ဆွေဝင်း** (၁၉၇၈ ဖွား) သည် မြန်မာနိုင်ငံရှိ သတင်းမီဒီယာသမားတစ်ဦး ဖြစ်သည်။ သူသည် လက်ရှိတွင် မြန်မာနောင်း သတင်းဝန်ဆောင်မှု၏ အယ်ဒီတာချုပ်နှင့် အဓိကတာဝန်ရှိသူ ဖြစ်သည်။

## အစောပိုင်းဘဝနှင့် ပညာရေး
ဆွေဝင်းကို ၁၉၇၈ ခုနှစ်တွင်  ရန်ကုန်မြို့တွင် ဆင်းရဲသည့်မိသားစုတစ်ခုမှ ဖွားမြင်ခဲ့သည်။ ၁၉၉၈ ခုနှစ်တွင် စစ်အာဏာသိမ်းမှုကို ကျောင်းသားများဆန့်ကျင်ဆန္ဒပြရာတွင် ပါဝင်ခဲ့ပြီး သူသည် တက္ကသိုလ်ကျောင်းသားတစ်ယောက်အနေဖြင့် ဖမ်းဆီးခြင်း ခံခဲ့ရသည်။ ၂၁ နှစ်ကြာ ထောင်ဒဏ်ကျခံခဲ့ရသည်။၂၀၀၅ ခုနှစ်တွင် အထွေထွေလွတ်ငြိမ်းချမ်းသာခွင့်ဖြင့် လွတ်မြောက်လာခဲ့သည်။ သူသည် ထောင်ကျနေစဉ်အတွင်း၌ မေတ္တာတရားပွားများခြင်းကို လေ့ကျင့်လုပ်ဆောင်ခဲ့သည်။ နောက်ပိုင်းတွင် သူသည် ဆရာကြီး ဦးဂိုအင်ကာ၏ တရားစင်တာတွင် တရားလေ့ကျင့်မှုများ လုပ်ဆောင်ခဲ့သည်။

## အလုပ်အကိုင်
သူသည် ထောင်မှလွတ်လာပြီးနောက်တွင် ဂျာနယ်လစ်ပညာရပ်ကို လေ့လာသင်ယူခဲ့သည်။ အွန်လိုင်းဘွဲ့ကြိုပရိုဂရမ်နှင့် မဟာဒီဂရီများကို ၂၀၀၉ ခုနှစ်တွင် ဟောင်ကောင်တက္ကသိုလ်မှ ဂျာနယ်လစ်ပညာရပ်ဖြင့် ပြီးမြောက်ခဲ့သည်။ သူသည် ဧရာဝတီသတင်းစာတွင် အလုပ်လုပ်ကိုင်ခဲ့ပြီး နောက်ဆုံးတွင် အကြီးတန်းသတင်းထောက်တစ်ဦး ဖြစ်လာခဲ့သည်။ ၂၀၁၁ - ၂၀၁၅ မြန်မာ့နိုင်ငံရေး ပြုပြင်ပြောင်းလဲကာလအတွင်း သူသည် ရန်ကုန်သို့ ပြန်လာခဲ့သည်။ သူသည် Al Jazeera and New York Times အတွက် အလွတ်တန်းအဖြစ် သတင်းများ ရယူပေးခဲ့သည်။ ထို့အပြင် ကိုယ်ပိုင်ငွေကြေးဖြင့် အင်တာနက်သတင်းဝန်ဆောင်မှုတစ်ခုကိုလည်း ကာလတိုအဖြစ် လုပ်ဆောင်ခဲ့သေးသည်။

၂၀၁၅ ခုနှစ်တွင် ဆွေဝင်းသည် မြန်မာနောင်း သတင်းဝန်ဆောင်မှုကို သွန်ဆွန်ရိုက်တာဖောင်းဒေးရှင်း၏ ပံ့ပိုးမှုဖြင့် ပူးတွဲတည်ထောင်ခဲ့သည်။

သူသည် ရန်ကုန်မြို့ရှိ အပ်ချုပ်ဆိုင်တစ်ခုမှ အလုပ်ရှင်က ဆယ်ကျောက်သက် အိမ်ဖော်အလုပ်သမားနှစ်ဦးကို အကြမ်းဖက်သည်ကို စုံစမ်းဖော်ထုတ်ခဲ့သဖြင့် ၂၀၁၆ ခုနှစ် စက်တင်ဘာလတွင် မြန်မာနိုင်ငံပြန်ကြားရေးဝန်ကြီးဌာနက သမ္မတ၏ ဂုဏ်ပြုမှတ်တမ်း ပေးအပ်ခဲ့သည်။ ဆွေဝင်း၏ ဦးဆောင်မှုဖြင့် ၂၀၁၇ ခုနှစ် ဦးကိုနီချောင်းမြောင်းအပစ်ခံရမှုကို စုံစမ်းဖော်ထုတ်ခဲ့သည်။ ၂၀၁၇ ခုနှစ်တွင် သူသည်လည်း စမ်းချောင်းမြို့ရှိ သူ၏ အိမ်သို့အပြန်တွင် တိုက်ခိုက်ခြင်း ခံခဲ့ရသည်။ ၂၀၁၇ ခုနှစ်မတ်လတွင် မူဆလင်ဆန့်ကျင်ရေးဝါဒီရဟန်းဖြစ်သည့် ဦးဝီရသူကို ဖေ့ဘွတ်တွင် ဝေဖန်ရေးသားခဲ့သဖြင့် မြန်မာဆက်သွယ်ရေးဥပဒေ ၆၆ (ဃ) ဖြင့် ထိန်းသိမ်းဒဏ်ရိုက်ခြင်း ခံခဲ့ရသည်။ သူ့အား ၂၀၁၇ ခုနှစ်၊ ဇူလိုင်လ ၃၀ နေ့တွင် မန္တလေး၌ စတင်ကာထိန်းသိမ်းခဲ့သည်။ ဆွေဝင်းသည် တရားလိုသက်သေဘက်မှ ထိန်းသိမ်းမှုအတွက် ထပ်ခါတလဲလဲ အကြောင်းပြသမှုမပေးနိုင်သည့်အတွက် အမှုအား လွှတ်ပေးရန် တောင်းဆိုခဲ့သည်။ ၂၀၁၉ ခုနှစ်၊ ဇူလိုင်လ ၂ ရက်နေ့တွင် အမှုအား လွှတ်ပေးခဲ့သည်။

၂၀၁၉ ခုနှစ်၊ ဒီဇင်ဘာလ ၃၁ ရက်နေ့တွင် ဂွမြို့နယ်တွင် ခရီးသွားနေစဉ် ရည်ရွယ်ချက်ရှိရှိ တိုက်ခိုက်ခြင်း ခံခဲ့ရပြီး သေနတ်ဒဏ်ရာဖြင့် လွတ်မြောက်ခဲ့သည်။ ၂၀၂၀ ခုနှစ်၊ ဒီဇင်ဘာလအချိန်အထိ တိုက်ခိုက်သူများကို ဖော်ထုတ်နိုင်ခြင်း မရှိသေးပဲ အစိုးရ၏တရားဝင်စုံစမ်းဖော်ထုတ်မှုများကိုလည်း အများသိရှိအောင် ဖော်ထုတ်ပြသမှုမရှိပေ။

## ကိုးကား
ကဏ္ဍ:မြန်မာ ဂျာနယ်လစ်များ
မြန်မာ့ဒဏ္ဍာရီလာသတ္တဝါများ

မြန်မာ့ဒဏ္ဍာရီပုံပြင်များတွင် သာမန်မဟုတ်ထူးခြားသည့် သတ္တဝါများကို တွေ့ရှိရသည်။ အချို့သတ္တဝါများမှာ လူ့အသွင်တစ်ပိုင်းတစ ရှိတတ်ကြသည်။ အချို့မှာမူ လူ့အသွင်ကိုဖန်ဆင်းနိုင်ကြသည်။ ရွှေသွေးဂျာနယ်မှ ရေးဆွဲထားသော ဗုဒ္ဓဇာတ်တော်များတွင် ထိုကဲ့သို့သောသတ္တဝါများကို တွေ့ရှိရသည်။ လူသိအများဆုံးသတ္တဝါမှာ ဘီလူးဖြစ်သည်။

ပန်းချီ]]

## သတ္တဝါများ
အောက်ပါတို့မှ မြန်မာ့ဒဏ္ဍာရီပုံပြင်များမှ တွေ့ရှိရသော သတ္တဝါများဖြစ်ကြသည်။

### အခြားဘုံမှသတ္တဝါများ
* အသူရကာယ် – အပါယ်လေးပါးအနက် တစ်ပါးဖြစ်သော ပြိတ္တာတစ်မျိုး။ (အသူရာ(တာဝတိံသာနတ်တို့၏ပြိုင်ဘက်နှင့်မတူ) အသူရကာယ်သည် (နတ်ပြိတ္တာ) တို့၏ အပေါင်းအစုဟု အနက်ရသည်။)
* ဘီလူး – ဇာတ်၊ ဒဏ္ဍာရီများတွင် ဖော်ပြလေ့ရှိသော၊ အစွယ်အမွှေးပါသော၊ လူနှင့်ဆင်တူသော၊ ကြီးမားကြမ်းကြုတ်သောသတ္တဝါ
** ပန်းကိုက်ဘီလူး – ကြီးမားဖြောင့်တန်းသောအစွယ်ရှိ၍ လူတို့ကိုစားလေ့ရှိသော ဘီလူမျိုး
** ပန်းဆွဲဘီလူး – ကြီးမားကောက်ကွေ့သော အစွယ်ရှိ၍ ပန်းသို့မဟုတ်သစ်သီးတို့ကို စားလေ့ရှိသောဘီလူမျိုး
* နတ်စိမ်း – အသေဆိုးနှင့် သေပြီးနောက်ဖြစ်‌သော နတ်တစ်မျိုး
* ဥစ္စာစောင့် – ဥစ္စာပစ္စည်းစွဲလမ်းစိတ်ဖြင့် သေလွန်ပြီးနောက် ထိုဥစ္စာပစ္စည်းကို စောင့်နေရသော နာနာဘာဝမျိုး
* သိုက်နန်းရှင် – ရာတနာသိုက်ကို စောင့်ရသော ဥစ္စာစောင့်မျိုး
* ပြိတ္တာ – သရဲ၊ တစ္တေ၊ မှင်စာစသော နာနာဘာဝမျိုး (အပါယ်လေးဘုံသတ္တဝါအနက် တစ်မျိုးဖြစ်သည်)
* စုန်း – ပြုစားတတ်သည်ဆိုသော လောကီအတတ်ပညာသည်
* သရဲ – မကောင်းဆိုးဝါးကောင်တစ်မျိုး
* ယမမင်း – ငရဲပြည်ကို အစိုးရသောသူ
* ယက္ခ –  သစ်ပင်၌ရှိသောနတ်တစ်မျိုး၊ နတ်ဘီလူးတစ်မျိုး
* ဇော်ဂျီ – ဆေးဝါးမန္တရားအတတ်၊ မြေလျှိုးမိုးပျံအတတ် စသည်ကျွမ်းကျင်သူ

### ငှက်များ
* ဂဠုန် – ငှက်တို့၏မင်း၊ နဂါးတို့၏ရန်သူဖြစ်သော ငှက်ကြီး
* ဟင်္သာ – ရေအိုင်တွင်နေထိုင်ကျက်စားတတ်သော ဝမ်းဘဲမျိုးဝင် ငှက်တစ်မျိုး (မွန်လူမျိုးတို့၏ အထွတ်အမြတ်ထားရာဖြစ်သော ငှက်လည်းဖြစ်သည်)
* ကရဝိတ်ငှက် – သာသောအသံရှိသည့် ငှက်တစ်မျိုး

### တွားသွားသတ္တဝါများ
* မကန်း – ဆူးရှိသော ကိုယ်ခွံအထပ်ထပ်နှင့် လက်မကြီးနှစ်ခု၊ လက်ခြောက်ဖက်၊ အမြှီးပါရှိသည့် ပင်လယ်သတ္တဝါတစ်မျိုး
* နဂါး – ကျမ်းဂန်လာမြွေကြီးတစ်မျိုး
* ငမိုးရိပ် – မင်းနန္ဒာနှင့်ရှင်မွှေးလွန်း ဒဏ္ဍာရီလာ မိကျောင်း၏အမည်

### နို့တိုက်သတ္တဝါများ
* ကျွတ် – စိုစွတ်သောအရပ်တွင်နေ၍ တွယ်ကပ်သွေးစုတ်တတ်သေ ကျောရိုးမဲ့ ကောင်ငယ်တစ်မျိုး
* စာမရီ – မွှေးရှည်နွားတစ်မျိုး
* သမန်းကျား – လူမှကျားအဖြစ်ပြောင်းလဲသော မိစ္ဆာအတတ်တစ်မျိုး
### ပင့်ကူများ
* ပင်းတယပင့်ကူ – ပင်းတယမြို့၌ မင်းသမီး ၇ ဦးကို ဖမ်းခေါ်သွားခဲ့သော ပင့်ကူကြီး

### ပေါင်းစပ်သတ္တဝါများ
* ဗျာလ – ရခိုင်ဒဏ္ဍာရီ၏ နဝရူပသတ္တဝါပုစံ
* ကိန္နရာ (ထီး)၊ ကိန္နရီ (မ) – မြင်း၏မျက်နှာနှင့်တူသော မျက်နှာရှိ၍ လူနှင့်တူသော ကိုယ်လက်အင်္ဂါရှိသောသတ္တဝါ
* မနုဿီဟ – လူမျက်နှာတစ်ခုနှင့် ခြင်္သေ့ကိုယ်နှစ်ခွပါရှိသော သတ္တဝါ
* နဝရူပ – သတ္တဝါ ၉ မျိုး၏ ရုပ်အဆင်းရှိသော သတ္တဝါ
* ပဉ္စရူပ – သတ္တဝါ ၅ မျိုး၏ ရုပ်အဆင်းရှိသော သတ္တဝါ

## ကိုးကားချက်
*Htin Aung, *Maung* *Folk Elements in Burmese Buddhism*. London, New York: Oxford University Press, 1962.
## ပြင်ပလင့်ခ်များ
* All things Burmese Mythical Creatures
* Mythical creatures of Myanmar 
* Folk-Elements in Burmese Buddhism

ကဏ္ဍ: မြန်မာ့ဒဏ္ဍာရီများ
ကဏ္ဍ: ဒဏ္ဍာရီလာသတ္တဝါများ
သိဂိရိယလေဆိပ်

**သိဂိရိယလေဆိပ်** သည် သီရိလင်္ကာနိုင်ငံအလယ်ပိုင်းတွင် တည်ရှိသည့် ပြည်တွင်းလေဆိပ်နှင့် စစ်တပ်အခြေစိုက်နေရာတစ်ခု ဖြစ်သည်။ ဒမ်ဘူလာမြို့အနီးတွင် တည်ရှိသည်။ ဤလေဆိပ်ကို SLAF သိဂိရိယဟုလည်း သိကြသည်။

## သမိုင်း
သိဂီရိယလေဆိပ်ကို ၁၉၄၂ ခုနှစ်တွင် ဖွင့်လှစ်ခဲ့သည်။ ဒုတိယကမ္ဘာစစ်အတွင်း တော်ဝင်လေတပ်က တည်ဆောက်ခဲ့သည့် လေယာဉ်ကွင်းတစ်ခု ဖြစ်သည်။ RAF squadrons (8, 160, 200, 203, 354) နှင့် အခြားလေယာဉ်များသည် ဤလေယာဉ်ကွင်း၌ စစ်ဖြစ်နေစဉ်နှင့် စစ်ပြီးနောက်ကာလတွင် စခန်းချခဲ့ကြသည်။  စစ်ပြီးဆုံးပြီးနောက် ၁၉၄၆ ခုနှစ်တွင် ဤလေယာဉ်ကွင်းကို တော်ဝင်လေတပ်သည် အသုံးပြုခြင်း မရှိတော့ပေ။

၁၉၈၅ ခုနှစ်၊ ဧပြီလ ၁၉ ရက်နေ့တွင် သီရိလင်္ကာအမျိုးသားလုံခြုံရေးဝန်ကြီးနှင့် ကာကွယ်ရေးဒုတိယဝန်ကြီးဖြစ်သူ Lalith Athulathmudali က လေတပ်အကြီးအကဲဗိုလ်ချုပ်   Donald Perera ကို ဖိတ်ကြားကာ ဤလေယာဉ်ကွင်းကို သီရိလင်္ကာလေတပ်အတွက် ပြန်လည်၍ ဖွင့်လှစ်ပေးခဲ့သည်။

## လေကြောင်းလိုင်းနှင့် ဆိုက်ရောက်ရာ
## ပြည်ပလင့်များ
* 

## ကိုးကား
ဝိဒယလင်္ကာရပရိဝေန

**ဝိဒယလင်္ကာရပရိဝေန** သည် သီရိလင်္ကာနိုင်ငံတွင် တည်ရှိသည့် အကြီးဆုံးသော ဗုဒ္ဓဘာသာ ပရိဝေနတစ်ခု ဖြစ်သည်။ နှစ်ပေါင်း ၁၅၀ နီးပါး သက်တမ်းရှိပြီးဖြစ်သည်။ ပရိဝေန၏ ဦးဆောင်ဦးရွက်ပြုမှုဖြင့် ဒေသတွင် ကျောင်းပေါင်းများစွာကို ဖွင့်လှစ်ခဲ့သည်။ ထိုကျောင်းများထဲတါင် သီရိဓမ္မလောကကောလိပ်သည်လည်း တစ်ခုအပါအဝင်ဖြစ်သည်။ ဝိဒယလင်္ကာရပရိဝေနကို ၁၈၇၅ ခုနှစ် နိုဝင်ဘာလ ၁ ရက်နေ့တွင် ရဟန်းတော် Ratmalane Sri Dharmaloka Thera က တည်ထောင်ခဲ့သည်။ ၁၉၇၈ ခုနှစ်တွင် ဤပရိဝေနသည် Kelaniya တက္ကသိုလ် ဖြစ်လာခဲ့သည်။

## ကိုးကား
ကဏ္ဍ:သီရိလင်္ကာနိုင်ငံမှ စေတီပုထိုးနှင့် ဘုရားကျောင်းများ
မဝဲလာမြစ်ကမ်းစပ်လေဆိပ်

**မဝဲလာမြစ်ကမ်းစပ်လေဆိပ်** သည် သီရိလင်္ကာနိုင်ငံ၊ ဒစ်ဝဲလာမြို့တွင် တည်ရှိသည့် လေဆိပ်တစ်ခု ဖြစ်သည်။
## လေကြောင်းလိုင်းနှင့် ဆိုက်ရောက်ရာ
## ကိုးကား
ကဏ္ဍ:သီရိလင်္ကာနိုင်ငံရှိ လေဆိပ်များ
မူလိုင်တိဗုမီးပြတိုက်

**မူလိုင်တိဗုမီးပြတိုက်** သည် သီရိလင်္ကာနိုင်ငံမြောက်ပိုင်း၊ မူလိုင်တိဗုမြို့တွင် တည်ရှိသည့် မီးပြတိုက်တစ်ခု ဖြစ်သည်။ ၁၈၉၆ ခုနှစ်တွင် တည်ဆောက်ခဲ့သည်။ အမြင့် ၂၀ မီတာ (၆၆ ပေ) ရှိကာ သံဝင်ရိုးဖြင့် တည်ဆောက်ထားသည်။ ဤမီးပြတိုက်သည် သီရိလင်္ကာပြည်တွင်းစစ်ကာလအတွင်း ၁၉၉၆/၉၇ တွင် ဖျက်ဆီးခံရသည်ဟု ယုံကြည်ရသည်။

## ကိုးကား
ကဏ္ဍ:သီရိလင်္ကာနိုင်ငံရှိ မီးပြတိုက်များ
မဟရထောင်

**မဟရထောင်** သည် သီရိလင်္ကာနိုင်ငံတွင် တည်ရှိသည့် အကြီးဆုံးအကျဉ်းထောင်များထဲမှ တစ်ခု ဖြစ်သည်။ ဤထောင်ကို လုံခြုံရေးမြင့်မားစွာ ထားရှိထားသည်။ အနောက်ပိုင်းစီရင်စု၊ မဟရမြို့ဟောင်းတွင် တည်ရှိသည်။ ဗြိတိသျှကိုလိုနီအစိုးရက ကျွန်ကျွန်းထောင် (Slave Island Prison) တွင် ထောင်သားများကျပ်တည်းနေမှုကို ဖြေလျှော့နိုင်ရန် ဤထောင်ကို ၁၈၇၅ ခုနှစ်တွင် တည်ဆောက်ခဲ့သည်။ ဤထောင်တည်ဆောက်မည့် ကျောက်များကို မဟရကျောက်ထုခွဲရာနေရာတွင် ထောင်သားများကို ထုခွဲခိုင်းကာ ရယူခဲ့သည်။ ထိုထောင်ကို စတင်ကတည်းက ရဲအရာရှိတစ်ယောက်ကို ထားရှိခဲ့သည်။ အကျဉ်းထောင်ဌာနက ထိန်းသိမ်းထားရှိသည်။

## သမိုင်းကြောင်း
### ၁၉၀၂ ခုနှစ် ထောင်ကျိုးပေါက်မှု
ကျောက်များထုခွဲရာတွင် ပုန်ကန်မှုတစ်ခု ဖြစ်ပွားခဲ့သည်။ ၁၉၀၂ ခုနှစ် ဇွန်လ ၂၈ ရက်နေ့ နေ့လယ် ၂ နာရီအချိန်တွင် အကျဉ်းသား ၇၉ ဦး လွတ်မြောက်သွားသည်။ ထောင်စောင့်အရာရှိများလည်း တိုက်ခိုက်ခြင်းခံရသည်။ လက်ထောက် ထောင်စောင့်သည် အဓိကရုဏ်းခေါင်းဆောင်၏ ဖမ်းဆီးခြင်းကို ခံခဲ့ရသည်။ ထောင်စောင့်က အကူအညီပေးထားသည့် ဗိုလ်ချုပ်ဦးစီးသည့် စစ်တပ်အဖွဲ့တစ်ခု အနီးအနားမှ လွတ်မြောက်သွားသူ အယောက် ၄၀ ကို ထိန်းသိမ်းနိုင်ခဲ့သည်။ ဤဖြစ်ရပ်သည် သီရိလင်္ကာအကျဉ်းထောင်များသမိုင်းတွင် ပထမဆုံးနှင့် အကြီးကျယ်ဆုံး ဖြစ်ရပ်ဖြစ်ခဲ့သည်။

### ၂၀၂၀ ခုနှစ် ထောင်အဓိကရုဏ်း
၂၀၂၀ ခုနှစ် နိုဝင်ဘာလ ၃၀ ရက်နေ့တွင် လုပ်ငန်းနေရာ၌ အဓိကရုဏ်းတစ်ခု ဖြစ်ပွားခဲ့သည်။ ကိုဗစ် ၁၉ ရောဂါပိုးကူးစက်ခံရသည့် အကျဉ်းသားများကို မဟရထောင်သို့ ပို့ဆောင်မည်ဟု ကောလာဟာလများ ထွက်ပေါ်လာပြီးနောက်တွင် ဤအဓိကရုဏ်းသည် ဖြစ်ပေါ်လာသည်။

## ထင်ရှားသည့် အကျဉ်းသားများ
* Utuwankande Sura Saradiel - bandit turned Freedom fighter, the *Robin Hood of Sri Lanka* 
* Maradankadawala Yakadaya
* Navarian *alias* Fancis Fernando 
* Cutex Piyadasa 
* Keragala Siresana *alias* cheena
* Watareka Jayasundara
* Gampaha Munidasa

## ပြင်ပလင့်များ
*Mahara Prison, Department of Prisons

## ကိုးကား
ကဏ္ဍ:သီရိလင်္ကာနိုင်ငံရှိ အကျဉ်းထောင်များ
တွန်ဟွန် ချွန်လတီး

***တွန်ဟွန် ချွန်လတီး*** (; ) သည် Suphakorn Sriphothong (Pod) နှင့် Thanawat Rattanakitpaisarn (Khaotung) တို့ ပါဝင်သရုပ်ဆောင်ထား​​​​သော ၂၀၂၀ ထိုင်းရုပ်သံဇာတ်လမ်းတွဲတစ်ခုဖြစ်သည်။

ဒါရိုက်တာ Ekkasit Trakulkasemsuk ရိုက်ကူးပြီး GMMTV နှင့် Keng Kwang Kang တို့ ပူးပေါင်းထုတ်လုပ်​သော ဤဇာတ်လမ်းတွဲသည် ၂၀၂၀ ဇူလိုင်လ ၈ရက်​နေ့တွင် AIS Play နှင့်အတူ GMMTV မှ ပူး​ပေါင်းထုတ်လွှင့်သည့် ရုပ်သံဇာတ်လမ်းတွဲ နှစ်ခုအနက် တစ်ခုဖြစ်သည်။ GMM 25 နှင့် AIS Play ရုပ်သံလိုင်းတို့တွင် ၂၀၂၀ခုနှစ် နိုဝင်ဘာလ ၁၃ ရက်​နေ့မှ စတင်ကာ အပတ်စဉ် သောကြာ​နေ့ ၂၁:၃၀ အချိန်တွင် ထုတ်လွှင့်သည်။

ဤဇာတ်လမ်းတွဲသည် အံ့ဩဖွယ်​​ကောင်း​လောက်​အောင် အလွန်ပင် ​လူကြိုက်များခဲ့သည့် ထိုင်း BL ဇာတ်လမ်းတွဲ *2gether: The Series* မှ ​နာမည်ရ ဇာတ်​ကောင်များဖြစ်သည့် Fong၊ Type၊ Man၊ Dim နှင့် Boss တို့အဖြစ် ပါဝင်ခဲ့ကြသည့် Thanawat Rattanakitpaisarn (Khaotung), Jirakit Kuariyakul (Toptap), Chinnarat Siripongchawalit (Mike), Sivakorn Lertchuchot (Guy) နှင့် Chanagun Arpornsutinan (Gunsmile) တို့၏ ပြန်လည်​တွေ့ဆုံခြင်း ဖြစ်သည်။ အဆိုပါ 2gether: The Series ဇာတ်လမ်းတွဲကို ယခု ဇာတ်လမ်းတွဲ၏ အပိုင်း ၉ တွင်လည်း အနည်းငယ်ထည့်သွင်းရိုက်ကူးထားသည်။

## သရုပ်ဆောင်များနှင့် ဇာတ်ကောင်များ 
ဤ ဇာတ်လမ်းတွဲတွင် ပါဝင်သည့် သရုပ်ဆောင်များမှာ အောက်ပါအတိုင်း ဖြစ်သည်။

### အဓိက 
* Suphakorn Sriphothong (Pod) as Tonhon/Ton - Chonlatee's childhood best friend who he's pretending that Chonlatee is just an "brother" for him.
* Thanawat Rattanakitpaisarn (Khaotung) as Chonlatee/Chon - Tonhon's childhood best friend who has had a secret crush on Tonhon since their childhood.

### ဇာတ်ပို့ 
* Jirakit Kuariyakul (Toptap) as Ai - Ni's boyfriend and Tonhon's best friend and housemate
* Chinnarat Siripongchawalit (Mike) as Ni - Ai's boyfriend and Tonhon's best friend and housemate
* Phatchara Tubthong (Kapook) as Amp - Tonhon's ex-girlfriend
* Kalaya Lerdkasemsap (Ngek) as Amporn - Ton's mother
* Dilok Thongwattana (Moo) as Chaeron - Ton's father
* Apichaya Saejung (Ciize) as Pang - Chonlatee's childhood best friend. 
* Wanpiya Oamsinnoppakul (Gwang) as Baipai - Ton's sister and Itt's wife.
* Sivakorn Lertchuchot (Guy) as Itt - Ton's brother-in-law and Baipai's husband.
* Ployshompoo Supasap (Jan) as Miriam - a "call girl" helped by Ai and Ni, and a housemate and friend of Tonhon who is a big fan of boys' love series.
* Trai Nimtawat (Neo) as Na - Chonlatee and Pang's self-described rich and good-looking friend who has a crush on Chonlatee.
* Chanagun Arpornsutinan (Gunsmile) as Neung - A senior in the campus who has a crush for Chonlatee
* Jennifer Kim as Mae Nam - Chon's mother

### ဧည့်သည်သရုပ်ဆောင်များ 
* Thanathorn Khuankaew (Jom) as Por
* Samitpong Sakulpongchai (Tong) as Ken

## နောက်ခံတေးဂီတ
## ကိုးကား
## ပြင်ပလင့်ခ်များ
**Tonhon Chonlatee* on GMM 25 website 
**Tonhon Chonlatee* (2020) Official Trailer
*GMMTV

ကဏ္ဍ:GMMTV ရုပ်သံဇာတ်လမ်းတွဲများ
ကဏ္ဍ:ထိုင်း BL ဇာတ်လမ်းတွဲများ
ကဏ္ဍ:ထိုင်း ရုပ်ရှင်ဇာတ်ကားများ
ကဏ္ဍ:ထိုင်းနိုင်ငံရှိ ဖျော်ဖြေရေး
Girl2K

***Girl2K*** () သည် Aom Sushar၊ Toy Pathompong နှင့် Off Jumpol တို့ ပါဝင်သရုပ်ဆောင်ထားသည့် ၂၀၂၁ ထိုင်းဇာတ်လမ်းတွဲတစ်ပုဒ် ဖြစ်သည်။

GMMTV က ၂၀၁၉ အောက်တိုဘာ ၁၅တွင် ပြုလုပ်သည့် "New & Next" အစီအစဉ်တွင် ပထမဆုံး ကြော်ငြာခဲ့သည်။ ၂၀၂၁ ဖေဖော်ဝါရီ ၁၇ မှစ၍ အပတ်စဉ် ဗုဒ္ဓဟူးနှင့် ကြာသပတေး ည ၈:၃၀ နာရီတွင် GMM 25 က ထုတ်လွှင့်ခဲ့သည်။

## သရုပ်ဆောင်များနှင့် ဇာတ်ကောင်များ
ဤ ဇာတ်လမ်းတွဲတွင် ပါဝင်သည့် သရုပ်ဆောင်များမှာ အောက်ပါအတိုင်း ဖြစ်သည်။
### အဓိက 
* မိုမေ အဖြစ် Sushar Manaying (Aom)
* မူးထော့ အဖြစ် Pathompong Reonchaidee (Toy)
* ထာဝင် အဖြစ် Jumpol Adulkittiporn (Off)
### Supporting 
* ကမ်ပန် အဖြစ် Pattadon Janngeon (Fiat)
* Mr. Prom အဖြစ် Utt Panichkul
* ကန်ယောင် အဖြစ် Rudklao Amratisha
* အော့ပ် အဖြစ် Chaleumpol Tikumpornteerawong (Jack)
* ယယ်လီ အဖြစ် Passakorn Ponlaboon (Fern)
* ကရာထင် အဖြစ် Kornrawich Sungkibool (Junior)
### ဧည့်သည်သရုပ်ဆောင်များ 
* Phatchara Thabthong (Kapook) as Punpun
* Tawan Vihokratana (Tay ) as Matt
* Sutthipha Kongnawdee (Noon) as Mr. Prom's fling
* Suttatip Wutchaipradit (Ampere) as Insurance saleswoman
* Jirawat Wachirasarunpat (Wo) as Hotel's Manager
* Suporn Sangkaphibal as Mrs. Chailai / "Jisoo"
* Chayanit Boonsopit (Eve) as June June

## ကိုးကား
## ပြင်ပလင့်ခ်များ
*
* GMMTV

ကဏ္ဍ:GMMTV ရုပ်သံဇာတ်လမ်းတွဲများ
ကဏ္ဍ:ထိုင်းနိုင်ငံရှိ ဖျော်ဖြေရေး
ကဏ္ဍ:ထိုင်း ရုပ်ရှင်ဇာတ်ကားများ
မန်နာကျွန်းမီးပြတိုက် (အသစ်)

**မန်နာကျွန်းမီးပြတိုက် (အသစ်)** သည် သီရိလင်္ကာနိုင်ငံမြောက်ပိုင်း၊ မန်နာကျွန်းပေါ်ရှိ Talaimanner တွင် တည်ရှိသည့် မီးပြတိုက်တစ်ခု ဖြစ်သည်။ ၁၉၁၅ ခုနှစ်တွင် တည်ဆောက်ခဲ့သည်။ အဖြူရောင်ဝန်းဝိုင်းသည့်ဆလင်ဒါပုံစံတာဝါဖြစ်ကာ ရုပ်ပုံများနှင့် မီးအိမ်များ ပါဝင်သည်။ ၁၉ မီတာ (၆၂ ပေ) မြင့်သည်။ 

## ပြင်ပလင့်များ
* Sri Lanka Ports Authority 
* Lighthouses of Sri Lanka

## ကိုးကား
ကဏ္ဍ:သီရိလင်္ကာနိုင်ငံရှိ မီးပြတိုက်များ
မန်နာတံတား

**မန်နာတံတား** သည် သီရိလင်္ကာနိုင်ငံ အနောက်မြောင်ပိုင်းတွင် တည်ရှိသည့် တံတားတစ်ခု ဖြစ်သည်။ မန်နာကျွန်းနှင့် ပြည်မကုန်းမြေကို ဆက်သွယ်ပေးထားသည်။ ဤတံတားသည် လူဦးရေသိပ်သည်းသည့် ကျွန်းသို့ဆက်သွယ်ထားသည့် တစ်ခုတည်းသော တံတားဖြစ်သည်။

## သမိုင်း
တံတားသည် သွားလမ်းတစ်ခုသာ ပါဝင်ပြီး ကျဉ်းသည်။ ၁၉၃၀ ခုနှစ်တွင် တည်ဆောက်ခဲ့ကာ မန်နာကျွန်းနှင့် ပြည်မကုန်းမြေကို ဆက်သွယ်ထားသည်။  Liberation Tigers of Tamil Eelam ၏ ပုန်ကန်မှုများဖြစ်ပေါ်ပြီးနောက်တွင် ဤတံတား၏အစိတ်အပိုင်းများကို ၁၉၉၀ ခုနှစ်တွင် ရပ်ဆိုင်းထားခဲ့သည်။ ယာယီဘေလီတံတားကို တည်ဆောက်ပေးခဲ့ပြီး ထိုဘေလီတံတားသည် ၁၀ တန်အထက် အလေးချိန်ရှိသည့် ယာဉ်များကို ခံနိုင်ဝန် မရှိပေ။ 

တံတားရှိ လမ်းကြောင်းနှစ်ခုသည် ၁၅၇ မီတာ (၅၁၅ ပေ) ရှည်ကာ ၁၀.၄ မီတာ (၃၄ ပေ) ကျယ်သည်။ တံတားတည်ဆောက်ကုန်ကျစားရိတ်သည် ရူပီ ၂.၄၆ ဘီလီယံ (အမေရိကန်ဒေါ်လာ ၂၂ သန်း) ဖြစ်သည်။ ဂျပန်နိုင်ငံအပြည်ပြည်ဆိုင်ရာကော်ပိုရေးရှင်းအေဂျင်စီ JICA က ငွေကြေးထောက်ပံ့ထားသည်။ ဤတံတားသည် A14 Medawachchiya - Talaimannar လမ်းမကြီးပေါ်တွင် တည်ရှိသည်။

## ကိုးကား
ကဏ္ဍ:သီရိလင်္ကာနိုင်ငံရှိ တံတားများ
မန်နာကျွန်းမီးပြတိုက် (အဟောင်း)

**မန်နာကျွန်းမီးပြတိုက် (အဟောင်း)** သည် သီရိလင်္ကာနိုင်ငံမြောက်ပိုင်း၊ မန်နာကျွန်းရှိ Urumalai တွင် တည်ရှိသည့် မီးပြတိုက်တစ်ခု ဖြစ်သည်။ မီးပြတိုက်ကို ၁၉၁၅ ခုနှစ်တွင် တည်ဆောက်ခဲ့သည်။ ယခုအခါ အလုပ်လုပ်ဆောင်ခြင်း မရှိပေ။ ၎င်းကို သံဖြင့်ပြုလုပ်ထားသည်။

## ကိုးကား
ကဏ္ဍ:သီရိလင်္ကာနိုင်ငံရှိ မီးပြတိုက်များ
မန်ကုလမ်ဘူတာ

**မန်ကုလမ်ဘူတာ** ( *Māṅkuḷam toṭaruntu nilaiyam*, ) သည် သီရိလင်္ကာနိုင်ငံမြောက်ပိုင်း၊ မန်ကုလမ်မြို့တွင် တည်ရှိသည့် ဘူတာတစ်ခု ဖြစ်သည်။ သီရိလင်္ကာမီးရထား၊ ပြည်နယ်ပိုင်ရထားလုပ်ဆောင်ရေးက ပိုင်ဆိုင်သည်။ မြောက်ပိုင်းလမ်းပေါ်ရှိ ဘူတာတစ်ခုဖြစ်ကာ ကိုလံဘိုမြို့နှင့် မြောက်ပိုင်းကို ချိတ်ဆက်ပေးထားသည်။ လူသိများသည့် Yarl Devi ရထားလိုင်းဝန်ဆောင်သည် ဤဘူတာကို ဖြတ်သန်းမောင်းနှင်သည်။ ပြည်တွင်းစစ်ကြောင့် ၁၉၉၀ မှ ၂၀၁၃ အကြားကာလတွင် ဤဘူတာသည် အလုပ်လုပ်ဆောင်မှု မရှိပေ။ မြောက်ပိုင်းလမ်းပေါ်ရှိ မန်ကုလမ်ဘူတာပါဝင်သည့်  Omanthai ဘူတာနှင့် Kilinochchi ဘူတာကြား လမ်းပိုင်းကို ၂၀၁၃ ခုနှစ်၊ စက်တင်ဘာလ ၁၄ ရက်နေ့တွင် ပြန်လည်ဖွင့်လှစ်ပေးခဲ့သည်။

## ကိုးကား
ကဏ္ဍ:သီရိလင်္ကာနိုင်ငံရှိ မီးရထားဘူတာများ
ဇိမ်မလစ်

**ZAIN Javadd Malik** (  ; 12 ဇန်နဝါရီ 1993 ဖွား), mononymously/  **Zayn** အဖြစ်လူသိများပြီး, အင်္ဂလိပ်အဆိုတော်နှင့်တေးရေးဆရာဖြစ်ပါတယ်။ Malikသည်ဘရက်ဖို့ဒ် တွင်မွေးဖွားကြီးပြင်းခဲ့ပြီး ၂၀၁၀ ခုနှစ် *ဗြိတိသျှဂီတပြိုင်ပွဲ The X Factor* အတွက်Solo ပြိုင်ပွဲဝင်အဖြစ်ယှဉ်ပြိုင်ခဲ့သည်။ တစ်ကိုယ်တော်ဖျော်ဖြေသူအဖြစ်ဖယ်ရှားခံရပြီးနောက် Malik သည်အခြားသောပြိုင်ပွဲဝင်လေး ဦး နှင့်အတူပြိုင်ပွဲသို့ပြန်လှည်ယှဉ်ပြိုင်ခဲ့သည်။ ၎င်းတို့သည် One Direction အဖွဲ့ကိုဖွဲ့စည်းခဲ့သည်။ One Direction သည် ​ရောင်းအားကောင်းသော Boy Bandများထဲမှတစ်ခုဖြစ်သည်။ Malik သည် ၂၀၁၅ ခုနှစ်မတ်လတွင်အဖွဲ့မှထွက်ခွာခဲ့ပြီးနောက်ပိုင်းတွင် RCA Records နှင့်Solo Recordစာချုပ်ကိုချုပ်ဆိုခဲ့သည်။

သူ၏ပထမဆုံးပွဲထုတ်စတူဒီယိုအယ်လ်ဘမ်ဖြစ်သော *Mind of Mine* (2016) နှင့်၎င်း၏အဓိက single single " Pillowtalk " နှင့်အတူအခြားရွေးချယ်စရာ R&amp;amp;B တို့ ဖြင့် Malik သည်ဗြိတိန်နှင့်အမေရိကန်တို့တွင် နံပါတ်တစ်နေရာတွင်ပထမ ဦး ဆုံးအကြိမ်ရောက်ရှိ ခဲ့သောပထမဆုံးဗြိတိန်အမျိုးသားအနုပညာရှင်ဖြစ်လာခဲ့သည်။ တေလာဆွစ်ဖ် နှင့် Sia ပါဝင်သည့် "Dusk Till Dawn " နှင့် "I Don't Wanna Live Forever " ပါဝင်သော single Album များသည် နိုင်ငံတကာအထိအောင်မြင်မှုရရှိခဲ့သည်။ Malik သည် သူ၏ဒုတိယမြောက်စတူဒီယိုအယ်လ်ဘမ်ဖြစ်သော *Icarus Falls* ကို ၂၀၁၈ တွင်ဖြန့်ချိခဲ့သည်။ သူ၏တတိယအယ်လ်ဘမ်ဖြစ်သော *Nobody Is Listening* ကို ၂၀၂၁ ခုနှစ်ဇန်နဝါရီလတွင်ဖြန့်ချိခဲ့သည်။

Malik သည် American Music Award နှင့် MTV Video Music Award တို့အပါအဝင် ဆုများကိုရခဲ့သော အနုပညာရှင်တစ်ယောက်ဖြစ်သည်။ သူသည်  Billboard Awardsကို၂၀၁၃ ခုနှစ်တွင် One Direction အဖွဲ့ ၀ င်အဖြစ်လည်းကောင်း၊ တစ်ကိုယ်တော်အနုပညာရှင်အဖြစ် ၂၀၁၇ ခုနှစ်တွင်လည်းကောင်းရရှိခဲ့သည်။

Zayn ကို Zain Javadd Malik ကို ၁၉၉၃၊ ဇန်နဝါရီလ ၁၂ ရက်နေ့တွင်အင်္ဂလန်နိုင်ငံ၊ အနောက် Yorkshire ရှိ Bradford တွင်နေထိုင်သော မိသားစုမှမွေးဖွားခဲ့သည်။    သူ၏ဖခင် Yaser Malik သည် ဗြိတိသျှပါကစ္စတန်ဖြစ်သည် ။ သူ၏မိခင် Trisha Malik (née Brannan) သည် အင်္ဂလိပ် နှင့် အိုင်ယာလန် နွယ်ဖွားဖြစ်ပြီး Zayn ၏ဖခင်နှင့်လက်ထပ်ပြီးနောက် အစ္စလာမ်သို့ကူးပြောင်းခဲ့သည်။    Malik တွင်အစ်မတစ်ယောက်ဖြစ်သော Doniya နှင့်ညီမနှစ်ယောက်ဖြစ်သော Waliyha နှင့် Safaa ရှိသည်။    

Malikသည် အရှေ့ဘိုးလင်း , ဘရက်ဖို့ဒ် တွင်ရှိသော  အလယ်လတ်တန်းစား မိသားစု များနေထိုင်သော ရပ်ကွက်တွင် ကြီးပြင်းခဲ့သူဖြစ်သည်။  သူသည်ဘရက်ဖို့ဒ်ရှိ မူလတန်းကျောင်းနှင့် Tong အထက်တန်းကျောင်း (ယခု Tong Leadership Academy) တွင်တက်ရောက်ခဲ့သည်။  သူသည်ဆယ်ကျော်သက်အရွယ်တွင်အနုပညာသင်တန်းများတက်ခဲ့ပြီးကျောင်းတွင်ဖျော်ဖြေမှုများပြုလုပ်ခဲ့သည်။။  သူသည်ဖခင်၏မြို့ပြဂီတ မှတ်တမ်းများဖြစ်သော R&amp;amp;B ၊ hip hop နှင့် reggae များကိုသူနားထောင်ခဲ့သည်။  သူကရေးသားခဲ့သည် raps သူကျောင်းမှာစဉ်အခါ,  အဆိုတော်တဲ့အခါမှာပထမဦးဆုံးအကြိမ်အဘို့စင်မြင့်ပေါ်မှာသီဆိုခဲ့ ဂျေး Sean ကသူ့ကျောင်းကသွားရောက်ခဲ့သည်။  Malik လည်း ဘောငျ အသက် 15 နှစ်အရွယ်ကနေ 17 ရန်, နှစ်နှစ်  သူသည်ဂီတလုပ်ငန်းကိုမစတင်ခင်အင်္ဂလိပ်ဆရာဖြစ်ရန် မျှော်လင့်ချက်ဖြင့်အင်္ဂလိပ်စာအရည်အချင်းကိုလေ့လာရန်ကြိုးပမ်းခဲ့သည်။ 

## ကိုးကား 
ကဏ္ဍ:အင်္ဂလိပ် အဆိုတော်များ
မဟိုလမ်းဆုံဘူတာ

**မဟိုလမ်းဆုံဘူတာ** သည် သီရိလင်္ကာနိုင်ငံ၊ မဟဝမြို့တွင် တည်ရှိသည့် လမ်းဆုံဘူတာတစ်ခုဖြစ်သည်။ သီရိလင်္ကာမီးရထား၊ ပြည်နယ်ပိုင်ရထားလုပ်ဆောင်ရေးက ပိုင်ဆိုင်သည်။ မြောင်းပိုင်းလမ်းတွင် ပါဝင်သည့်ဘူတာတစ်ခု ဖြစ်ကာ ကိုလံဘိုမြို့နှင့် နိုင်ငံမြောက်ပိုင်းကို ချိတ်ဆက်ပေးသည်။

ကိုလံဘိုခံတပ်ဘူတာမှ ရေတွက်ပါက ၄၆ ခုမြောက်ဘူတာ ဖြစ်ကာ ၁၃၆.၆၈ ကီလိုမီတာ (၈၄.၉၃ မိုင်) အကွာတွင် တည်ရှိသည်။ Polgahawela ဘူတာမှ ၆၅ ကီလိုမီတာ (၄၀ မိုင်) အကွာတွင် တည်ရှိသည်။ ပင်လယ်ရေမျက်နှာပြင်အထက် ၉၂.၀၇ မီတာ (၃၀၂.၁ ပေ) အမြင့်တွင် တည်ရှိသည်။ ဘူတာကို မြောက်ပိုင်းရထားလမ်းအား Kurunegala မှ အနုရာဒပူရသို့ တိုးချဲ့သည့်အခါ ၁၉၀၃ ခုနှစ်တွင် ဖွင့်လှစ်ခဲ့သည်။ ၁၉၂၆ ခုနှစ် ဘတ်တိကလိုအာရထားလမ်းကြောင်း ပြီးစီးပြီးနောက်တွင် ဤဘူတာသည် လမ်းဆုံဘူတာတစ်ခု ဖြစ်လာခဲ့သည်။

## ဘူတာစဉ်
## ကိုးကား
ကဏ္ဍ:သီရိလင်္ကာနိုင်ငံရှိ မီးရထားဘူတာများ